Hesekiel 16 | Alkitab TOBA\n← Hesekiel 17\nHesekiel 15 →\n16:1 Dung i ro muse ma hata ni Jahowa tu ahu, songon on:\n16:2 Ale anak ni jolma, pabotohon ma tu Jerusalem biasbias angka na niulana.\n16:3 Jala dohononmu ma: Songon on do hata ni Tuhan Jahowa tu Jerusalem: Haroroanmu dohot hatubuanmu sian tano ni halak Kanaan do, marga Amori do amam, jala boru Het do inam.\n16:4 Pangalaho ni hatutubum songon on do: Ndang diseat pusokmu di ari hatutubum, jala ndang dididi ho dohot aek laho paiashon; jala ndang diososhon sira tu ho, jala ndang diborhosi ho.\n16:5 Ndang adong na asi roha mida ho nanggo sahalak, mambahen tu ho sada sian angka bongka ondeng, manundunhon ho nian; lam diambolongkon do ho tahe tu ladang, dibahen gigina mida hosam di ari hatutubum.\n16:6 Jadi mamolus ma ahu sian lambungmu, gabe huida ho marguluguluhon mudarmu, gabe hudok tu ho: Ingkon mangolu ho di bagasan mudarmu! Songon hudok ma tu ho: Ingkon mangolu ho di bagasan mudarmu!\n16:7 Marloksaloksa ho muse hubahen, songon tumburtumbur di ladang; gabe torop ho jala magodang, jala sungkot hinaulim, lam tu balgana do bagotmu, jala lam martumbur obukmu, alai salangsalang jala marsaemara do ho.\n16:8 Dung i mamolus muse ahu sian lambungmu, jala huida ho, gabe ida ma, nunga jumpang tingkim, tingki partandangonmu. Jadi hupaherbang ma habongku mangulosi ho, jala huhungkupi parsaemaraonmu, pola marmangmang ahu tu ho, jala marpadan ahu tu ho, ninna Tuhan Jahowa, gabe ahu nampuna ho.\n16:9 Dung i ahu mandidi ho dohot aek, jala huusa mudarmu sian ho, jala humiahi ho dohot miak.\n16:10 Jala hubahen ho marpangkean na niangit, dohot martapaktapak sian hulingkuling na arga sahali, jala hubahen ho marulos na halus, jala huhungkupi ulum dohot surta.\n16:11 Jala hubahen ho marpangkean na jagar sahali, jala hubahen angka leang tu tanganmu dohot horunghorung tu rungkungmu.\n16:12 Hubahen igungmu martintin, jala marantinganting ia pinggolmu, jala tumpal sada na arga situtu tu ulum.\n16:13 Jadi marbujonggit ho sian sere dohot sian perak, jala dagangan na halus do parulosonmu, surta dohot hain na niangit. Sagusagu mardongan situak ni loba dohot miak panganonmu, jadi sungkot ma hinaulim, jala pampe tu ho harajaon.\n16:14 Jadi pansar ma baritam tu tongatonga ni angka parbegu dibahen hinaulim, ai tung na sun denggan do i, dibahen hamuliaonku na hupampe tu ho, ninna Tuhan Jahowa.\n16:15 Hape marhaposan tu hinaulim do ho, jala marmainan ho mangasahon baritam, jala didaishon ho do parmainanonmu tu ganup na mamolus mangalohoti ibana.\n16:16 Dibuat ho do huhut sian pangkeanmu asa mambahen di ho angka langgatan siganding, marmainan ho di atasna, na so dung dumatangi, jala na so tagamon masa nang sogot.\n16:17 Dibuat ho do huhut ulaula ni hajagaronmu sian serengku dohot sian perakku, na hulehon i tu ho, jala dibahen ho di ho angka sumansuman ni baoa, asa marmainan tusi.\n16:18 Dibuat ho do huhut pangkeanmu na niangit, jala dihungkuphon ho tu nasida, dipatibal ho do huhut miakku dohot daupangku tu jolonasida.\n16:19 Jala rotingku na hubasabasahon i tu ho, i ma sagusagu mardongan miak dohot situak ni loba na hulehon bahen panganonmu nian, hape dilehon ho do i tu jolonasida bahen uap na hushus, i ma tutu, ninna Tuhan Jahowa.\n16:20 Angkup ni dibuat ho do angka anakmu dohot borum, angka na tinubuhonmu di ahu nian, gabe dipelehon ho do i tu nasida asa sudahononna; tung numeang ma i sian angka parmainanonmu di roham?\n16:21 Nunga dipotongi ho huhut angka anakku, jala diseahon ho nasida, asa pabolashon nasida sian api pasahathon tu debata sileban.\n16:22 Jala di bagasan saluhut biasbias angka na niulam dohot parmainanonmu, ndang marningot ho di angka ari haposoonmu, uju salangsalang ho jala marsaemara, tung marguluguluhon mudarmu ho.\n16:23 Dung salpu saluhut hajahatonmu, jea, jea ma di ho, ninna Tuhan Jahowa!\n16:24 Tung dipauli ho do di ho bagas na marpangalaho langkitang, jala dibahen ho do di ho tambak di saluhut alaman.\n16:25 Di saluhut haroroan ni dalan dipauli ho angka tambakmu, jala dibahen ho do hinaulim gabe biasbias, jala dipahangkang ho do patmu di ganup na mamolus, asa paganda parmainanonmu.\n16:26 Jala laho do ho marmainan tu angka anak ni Misir, hombar balokmu, angka sigodang sibuk, jala dipatamba ho do parmainanonmu, asa pahehe rimashu.\n16:27 Jadi ida ma, ala ni hupatoltol tanganku tu atasmu, jala huorui partalianmu hian jala hupasahat ho gabe guru roharoha ni angka na mangkagigihon ho, i ma angka boru Palistim, angka na maila balik mida dalan ni harorangonmu.\n16:28 Laho muse ho marmainan tu angka anak ni Assur ala so olo mahap roham, marmainan ho tahe tu nasida, hape laos so olo mahap roham.\n16:29 Lam digandai ho do parmainanonmu tu tano Kanaan, boti tu luat Kasdim, laos so olo mahap dope roham disi.\n16:30 Marasnai rohami marisuang, ninna Tuhan Jahowa, di na binahenmi saluhutna i, i ma pambahenan ni parompuan sibabijalang na tarboan rohana.\n16:31 Di na binahenmi joromi di haroroan ni luhut dalan dohot na binahenmi tambakmu di saluhut alaman, jala ndada ho songon sibabijalang hian na mangigil upa.\n16:32 Oe ale boru sibabijalang, na manjangkon halak sileban, singkat ni harajaanna hian!\n16:33 Somalna nian di saluhut sibabijalang manjalo ugasan, alai muba do anggo ho, ho do balik mangalehon ugasanmu tu saluhut puangmu dohot mangalehon silua tu nasida, mangela ro manopot ho sian na humaliang marmainan dohot ho.\n16:34 Asa na sumalin do ho diparmainanonmu martimbangkon parompuan angka na asing; ndada ho diihutihut naeng marmainan, ho do balik mangalehon ugasan, ndada tu ho dilehon ugasan, umbahen gabe sumalin ho.\n16:35 Dibahen i ale sibabijalang, tangihon ma hata ni Jahowa!\n16:36 Songon on do hata ni Tuhan Jahowa: Ala naung pinansuasaehonmi hepengmu, jala dipatedek ho hailaonmu, binahen ni parmainanonmu tu angka puangmu, dohot tu saluhut ganaganaan ni hasogiron angka na niulam, jala hombar tu mudar ni anakmu angka na sinombahonmu tu nasida.\n16:37 Dibahen i, ida ma, ahu ma papunguhon saluhut puangmu angka na mangkasolohon ho, dohot saluhut angka na hinaholongan ni roham ro di saluhut angka hasomoran ni roham, ahu ma papunguhon nasida sian na humaliang dompak ho, asa hupatedek hailaonmu tu nasida, asa tung diida nasida sandok hailaonmu.\n16:38 Jala ahu mandabu tu ho uhum na tu angka sibabijalang hian dohot tu parompuan angka na mandurushon mudar, jala ahu pasahathon ho gabe mudar ni harimason dohot pangiburuan.\n16:39 Jala ahu pasahathon ho tu bagasan tangannasida, asa lohaonnasida angka joromi, jala panepneponna angka tambakmu, jala tanggalannasida angka pangkeanmu, jala rampasonnasida angka mata intan jagarjagarmu, jala pasombuonna ho salangsalang dohot marsaemara.\n16:40 Jala nangkok do togihononnasida dompak ho sada luhutan, jala dangguranna ho dohot batu, jala tampulanna ho dohot podangnasida.\n16:41 Jala purunanna angka bagasmu dohot api, jala bahenonna tu ho angka uhumi di adopan ni torop parompuan. Asa ahu pasohothon parmainanonmu, panuang pe ndang be lehononmu.\n16:42 Asa tung sombu rimashu mida ho, jala sumurut pangiburuonku sian ho, gabe sonang ahu, jala unang be tarsunggul rimashu.\n16:43 Ala na so niingotmu angka ari haposoonmu, jala na ritoon i ho dompak ahu di saluhutna i. Ahu pe antong, ida ma, manginona tu ulum bahenonku dalanmu, ninna Tuhan Jahowa, jala ndang be tambaonmu harorangon dongan ni saluhut biasbias, angka na niulam.\n16:44 Ida ma, saluhut halak na somal marumpama, dohononna ma hata umpama on dompak ho: Suman tu inana do boruna.\n16:45 Boru ni inam do ho, naung mahilolong di baoa na dohot di anakkonna; jala anggi ni haham do ho angka na mahilolong mida baoa nasida dohot mambolongkon anaknasida; boru Het do inamuna, jala marga Amori do amamuna.\n16:46 Jala hahami do Samaria, ibana dohot angka boruna na maringan tungkan sihambirangmu, jala anggim na maringan tungkan siamunmu, i ma Sodom dohot angka boruna.\n16:47 Alai ndang diihuthon ho angka dalannasida, jala ndang diulahon ho hombar tu biasbias angka na niulanasida, hira na maotikku, gabe jumahat ho di sude angka dalanmu, sian nasida.\n16:48 Songon sintongna mangolu ahu, ninna Tuhan Jahowa, molo tung tudos binahen ni Sodom anggim i, ibana dohot angka boruna, songon na binahenmi dohot angka borum!\n16:49 Ida ma, on do hajahaton ni Sodom anggim i: Roha haginjangon, pargadombuson dohot hapedemon, i ma di ibana dohot di angka boruna; ianggo tangan ni na dangol dohot na parir, ndang dipargogoi nasida.\n16:50 Lam jungkat tahe rohanasida jala diulahon do angka biasbias di jolongku, jadi hurendephon nasida, disi huida.\n16:51 Samaria i pe, nanggo satonga ni dosami ndang diulahon, andul do digandai do angka biasbiasmi martimbangkon nasida, tung hira dipintori ho do hahami di saluhut biasbias angka na niulam.\n16:52 Ho pe antong, ingkon usungonmu haurahonmu na niuhumhonmu tu hahami; marhitehite dosam angka na sumogir i binahenmu sian nasida, gabe umpintor nasida sian ho. Dibahen i tarurak ma nang ho, jala usungonmu haurahonmu marhitehite pamintorim di hahami.\n16:53 Dung i mulak ma togihononku angka na tarbuang sian nasida, angka na tarbuang sian Sodom dohot sian angka boruna, angka na tarbuang sian Samaria dohot sian angka boruna, nang angka na tarbuang ni habuanganmu nuaeng di tongatongana.\n16:54 Asa usungonmu haurahonmu, gabe maila ho mida saluhut na binahenmi, di na niapulanmu nasida.\n16:55 Jadi mulak ma Sodom anggim i, ro di angka boruna tu haroroanna hian; jala Samaria dohot angka boruna mulak tu haroroanna hian; hape dohot angka borum mulak tu haroroanmuna hian.\n16:56 Jala Sodom anggim i, ndang be gabe barita sambing di bagasan pamanganmu, songon uju di ari haginjangon ni roham.\n16:57 Tagan so patar dope hinajahatmu, songon di tingki pangareheon ni angka boru sian Ram dohot saluhut hombarna hundul humaliang ro di boru Palistim, angka na palea ho humaliang.\n16:58 Harorangonmu tahe dohot biasbias angka na niulam, angka na manginsombut tu ho, ninna Jahowa.\n16:59 Ai songon on do hata ni Tuhan Jahowa: Ahu mambahen tu ho suang songon na binahenmi, na tinoisanmi uari laho mangose padan.\n16:60 Alai anggo ahu, sai huingot do padan na hubahen i tu ho, uju di angka ari haposoonmu, jala huhajongjongkon tu ho padan saleleng ni lelengna.\n16:61 Jadi ingotonmu ma angka dalanmu, laos hailahononmu do di na jinangkonmi haham dohot anggim, angka silehononku tu ho sogot bahen angka boru, alai ndada sian patik parpadanonmu.\n16:62 Jala ahu mangkajongjongkon padanhu tu ho sogot, asa tung diboto ho ahu do Jahowa.\n16:63 Asa tung marningot ho jala maila, pola ndang be hum ho mangungkap pamangan binahen ni ilam, ia dung husalesehon tu ho taringot tu saluhut na binahenna i, ninna Tuhan Jahowa.


HKBP Yogyakarta Online - Tata Ibadah Online 21 Oktober 2018 - Minggu XXI Dung Trinitatis\nMinggu XXI Trinitatis, 21 Oktober 2018\n01 BERNYANYI PKJ 8:1-2+6\nA.XV.20 - D.XIII.55\n03 BERNYANYI PKJ 13:1-3\n04 HUKUM TAURAT: TITAH I-IV & ARTINYA\nTitah I-IV & Artinya\n05 BERNYANYI PKJ 187:1+3-4\nAku mau menyangkal diri, aku mau menyangkal diri, pikul salib tiap hari. Aku ikut, ikut Tuhanku. Reff...\nB 9 - C 11\n07 BERNYANYI KJ 183:1-2\nTerkuras darah suci yang mengalir di salib pada bukit Kalvari.\n08 EPISTEL: YOSUA 24:14-24\n24:18 TUHAN menghalau semua bangsa dan orang Amori, penduduk negeri ini, dari depan kita. Kami pun akan beribadah kepada TUHAN, sebab Dialah Allah kita."\n09 BERNYANYI KJ 375:1 (3X)>IND-BATAK-IND)-BE 698\n15 KHOTBAH: ROMA 12:1-3\n16 BERNYANYI KJ 363:1---(PERSEMBAHAN II)\nBagi Yesus semuanya, pun waktuku milikNya. Bagi Yesus semuanya, pun waktuku milikNya.\nTanganku kerja bagiNya, kakiku mengikutNya; mataku memandang Yesus; yang kupuji Dialah! Bagi Yesus semuanya, yang kupuji Dialah!\nYa, sejak kupandang Yesus, kutinggalkan dosaku; pada Dia 'ku terpaut, Dia Jurus'lamatku.\n01 MARENDE BE 18:1-2+6\n04 PATIK: PATIK I-IV & LAPATANNA\nPatik I - IV & Lapatanna\n07 MARENDE BE 622:1-2\nMANSAI NALNAL DIANGKA PARTINGKIAN\nsinondang ni silangMu Tuhanki.\nholongNa na so halampoan i.\nSude na bangso do marpanghirimon\npahisar tondi na magopu i.\nna ni urasan sian dosa i.\nAla mudarMu na ni usehonMu,\ndi Golgota, di hamamateMi..\n08 EPISTEL: JOSUA 24:14-24\n24:14 On pe sai habiari hamu ma Jahowa, jala marsihohot rohamuna mangoloi Ibana di bagasan hasintongan, jala paholang hamu debata sileban, angka na nioloan ni ompumuna di bariba ni batang aek i dohot di Misir, jala oloi hamu ma Jahowa!\n24:15 Alai molo tung sogo rohamuna mangoloi Jahowa, pillit hamu ma sadarion manang ise naeng oloanmuna, manang debata sileban angka na nioloan ni ompumuna di bariba ni batang aek i, manang debata ni halak Amori nampuna tano na niingananmuna i; alai anggo ahu dohot donganku sajabu, ingkon Jahowa do oloannami.\n24:16 Dung i ninna bangso i ma mangalusi: Dao ma i sian hami, anggo tung manadingkon Jahowa laho mangoloi angka debata sileban.\n24:17 Ai Jahowa, Debatanta, Ibana naung manogihon hita dohot ompunta ruar sian tano Misir, sian bagas parhatobanan, jala Ibana naung mambahen di adopanta tanda angka na bolon i, jala diramoti do hita di sandok dalan na itadalani i, di tongatonga ni saluhut bangso angka na itabolusi.\n24:18 Jahowa huhut mangonjar saluhut bangso ro di halak Amori na maringan di tano i jumolo sian hita; hami pe, Jahowa do naeng oloannami, ai Ibana do Debatanta.\n24:19 Dung i didok si Josua ma tu bangso i: Ndang tarbahen hamu mangoloi Jahowa, ai Debata na badia do Ibana, Debata parrimas do Ibana, ndang tagamon marpamuati rohana mida pangalaosionmuna dohot mida dosamuna i.\n24:20 Molo tung ditadingkon hamu Jahowa, jala dioloi hamu angka debata sileban, marbalik ma Ibana manorui hamu, tung siap hamu bahenonna, hombar tu uhumna na denggan i naung binahenna tu hamu.\n24:21 Dung i ninna bangso i ma tu si Josua: Sitongka ma anggo i, ingkon Jahowa do naeng oloannami.\n24:22 Jadi didok si Josua ma tu bangso i: Hamu sandiri do sitindangi dompak hamu, paboa naung dipillit hamu Jahowa, naeng oloanmuna Ibana. Jadi ninna nasida ma: Hami ma tutu sitindangi!\n24:23 On pe paholang hamu ma debata sileban, angka na di tongatongamuna i, jala paunduk hamu rohamuna tu Jahowa, Debata ni Israel.\n24:24 Jadi ninna bangso i ma tu si Josua: Jahowa Debatanta i do naeng oloannami, jala soarana i naeng tangihononnami.\n10 MARENDE BE 698:1 (3X) BATAK-IND-BATAK (KJ 375)\ndalam dunia, saya mau ikut Yesus sampai s'lama-lamanya\n15 MARENDE BE 690:1--- (PELEAN IA & IB)\nsude ngolungku di Tuhan Jesus.\nIhuthononhu do Tuhan Jesus,\nsilang ni Kristus ma hudapothon.\nalai rohangku sai marsihohot.\nho na dijou do roham patulus.\n16 JAMITA: ROM 12:1-3\n12:1 Na huapoi ma hamu, ale angka dongan, marhitehite asi ni roha ni Debata: Pasahat hamu ma dagingmuna bahen pelean na mangolu, na badia, na hinalomohon ni Debata; i ma hadaulaton ni na marroha.\n12:2 Jala unang gabe sarombang hamu dohot portibi on; alai gabe imbaru ma hamu, dung muba pingkiranmuna, asa tau hamu manimbangi lomo ni roha ni Debata, i ma na uli, na hinalashonna dohot na sun denggan.\n12:3 Ai marhite sian asi ni roha na nilehonna tu ahu, hupaingot ma ganup hamu: Unang ma torbang rajumi hamu dirimu, lobi sian na patut; alai intap ni na tama ma parrohaonmuna: Ganup marguru tu godang ni haporseaon na tinurpukkon ni Debata tu ibana.\n17 MARENDE BE 466:1--- (PELEAN II & PEMBANGUNAN)


Josua | Alkitab TOBA\nTag Archives: Josua\n1:1 Jadi dung mate si Musa, naposo ni Jahowa, ninna Jahowa ma tu si Josua, anak ni si Nun, parhalado ni si Musa, songon on:\n1:2 Nunga mate ianggo si Musa, naposongki, on pe borhat ma ho, taripari ma Jordan on, ho dohot sandok bangso on laho tu tano silehononku tu nasida, tu halak Israel i.\n1:3 Sude tano, sidalanan ni palak ni patmuna, nunga hulehon tu hamu, songon na hudok tu si Musa hian.\n1:4 Olat ni halongonan dohot Libanon sahat ro di batang aek na bolon, i ma batang aek Euprat, sandok tano ni halak Het, jala sahat ro di laut na bolon tungkan hasundutan, i ma parbalohanmuna.\n1:5 Ndang adong manang ise na manahan jongjong di jolom saleleng ho mangolu, songon pandonganingku di si Musa, dongananku ho; ndang tagamon pasombuonku manang tadingkononku ho.\n1:6 Pir ma tondim jala marsihohot, ai ingkon ho do marbagi tano on bahen partalian ni bangso on, na huuarihon tu ompunasida, lehononku tu nasida.\n1:7 Asal pir tondim, jala marsihohot situtu mangaradoti dohot patupahon hombar tu sude patik, angka na tinonahon ni si Musa, naposongki tu ho. Unang manimbil ho sian i tu siamun manang tu hambirang, asa marmulia ho manang dompak dia ho mangalangka.\n1:8 Unang meret buku ni patikon sian pamanganmu, sai pingkirpingkiri ma i arian dohot borngin, asa diradoti ho, jala dipatupa ho, hombar tu sude na tarsurat di bagasan i, asa maruntung ho di angka dalanmu, jala marmulia parulaonmu.\n1:9 Nda nunga hudok tu ho: Pir ma tondim, jala Jahowa Debatam do donganmu, manang dompak dia pe ho mangalangka.\n1:10 Jadi ditonai si Josua ma angka partogi ni bangso i, songon on:\n1:11 Bolus hamu ma tongatonga ni parsaroan i, jala dok hamu ma tu bangso i, songon on: Padiri hamu ma bohalmuna, ai di bagasan tolu ari on dope tariparanmuna ma Jordan on, asa bongot jala teanonmuna tano silehonon ni Jahowa, Debatamuna tu hamu, bahen partalianmuna.\n1:12 Jala tu halak Ruben, Gad dohot satonga marga Manasse, didok si Josua songon on:\n1:13 Ingot hamu ma hata na tinonahon ni si Musa, naposo ni Jahowa, tu hamu di na nidokna i: Nunga sonang hamu dibahen Jahowa Debatamuna, jala dilehon tu hamu tano on.\n1:14 Ianggo jolmamuna, anakkonmuna dohot pinahanmuna, itenang tading di tano na nilehon ni si Musa tu hamu, di bariba ni Jordan; alai anggo hamu, ingkon marsinjata be hamu, nasa sialo musu manguluhon donganmuna taripar mangurupi nasida.\n1:15 Paima dipasonang Jahowa donganmuna, suang songon hamu, jala dohot nasida mangingani tano silehonon ni Jahowa Debatamuna, tu nasida. Dung i mulak ma hamu tu tano partalianmuna, asa hamu nampunasa na nilehon ni si Musa, naposo ni Jahowa tu hamu, di bariba ni Jordan tungkan habinsaran.\n1:16 Jadi didok nasida ma mangalusi si Josua: Sude na tinonahonmu tu hami bahenonnami ma, jala manang tudia pe hami disuru ho, topotonnami do.\n1:17 Sandok songon panangihonnami di si Musa, songon i do tangihononnami ho; asal didongani Jahowa Debatam ho, songon na nidongananna si Musa.\n1:18 Manang ise na mangalo parentam, jala ndang ditangihon angka hatam, taringot tu sude na tinonahonmu tu hami, ingkon marutang hosa ibana; asal pir tondim jala marsihohot.\n2:1 Dung i disuru si Josua, anak ni si Nun, dua halak pangkahap sian Sitim, ninna ma: Laho ma hamu, hahapi hamu ma tano i dohot huta Jeriko. Jadi laho ma nasida, dibongoti nasida ma bagas ni boruboru sibabijalang sada, na margoar si Rahab, laos modom ma nasida disi.\n2:2 Dung i didok halak ma tu raja ni Jeriko songon on: Ida ma, ro do na borngin tuson angka baoa sian halak Israel mangkahapi tano on.\n2:3 Jadi disuru raja ni Jerikoi ma tu si Rahab, didok ma: Togihon tu ruar baoa, angka na ro tu ho, angka na ro tu jabum, ai mangkahapi sandok tano on, hinorhonnasida i.\n2:4 Alai nunga diboan boruboru i hian baoa sidua halak i jala dibunihon nasida, gabe didok ma: Tongon do, ro do dua halak manopot ahu, alai ndang huboto manang sian dia nasida.\n2:5 Jadi martahi mangkinsu harbangan i, dung holom, ruar ma angka baoa i, ndang huboto manang dompak dia nasida laho. Haru eahi hamu ma nasida, sai dapot hamu do eahanmuna.\n2:6 Alai nunga didokkon boruboru i hian nasida manaek tu tarup, jala dibunihon nasida tu toru ni hori, na jinomurna di ginjang tarup i.\n2:7 Jadi dieahi angka jolma i ma nasida di dalan tungkan Jordan, sahat ro di hatariparan, jala dihinsu harbangan i, dung ruar angka pangeahi di nasida.\n2:8 Alai tagan so laho modom dope nasida, dipanaek boruboru i ma tarup i manopot nasida.\n2:9 Jala didok ma mandok angka baoa i: Nunga huboto, naung dilehon Jahowa tano on tu hamu, jala naung madabu hasonggoton tu hami maradophon hamu, jala malala ateate ni sandok isi ni tano on maradophon hamu.\n2:10 Ai nunga hubege hami na niarsik ni Jahowa aek ni laut Arung maradophon hamu, uju na ruar i hamu sian Misir, dohot na binahenmuna tu na dua raja ni halak Amori na di bariba ni Jordan, tu raja Sihon dohot tu raja Og, na nirotongkonmuna nasida.\n2:11 Jadi dung hubege hami barita i, malala ma ateatenami, jala ndang be manggulmit roha ni manang ise, dibahen biarna mida hamu, ai Jahowa Debatamuna, Ibana do Debata di banua ginjang dohot di banua tonga on.\n2:12 On pe, ua mangmangkon hamu ma tu Jahowa, paboa na olo dohot hamu mambahen asi ni roha tu isi ni bagas ni damang, ala asi ni roha na hubahen i tu hamu, jala lehon hamu ma di ahu tanda haburjuon.\n2:13 Paboa pangoluonmuna damang dohot dainang dohot angka ibotongku dohot hahaanggingku, ro di sude na di nasida, jala paluaonmuna hosanami sian hamatean.\n2:14 Jadi didok baoa na dua i ma tu ibana: Hosanami singkatmuna tu hamatean! Molo so dipaboaboa hamu hatantaon, jala ia dilehon Jahowa tano on tu hami, sai bahenonnami do tu ho asi ni roha dohot haburjuon.\n2:15 Jadi ditantan ma nasida na dua i dohot tali sian pandiloan tu toru, ai hombarhon parik ni huta i do bagasna, jala maringan di atas parik i do ibana.\n2:16 Dung i didok ma tu nasida: Dompak dolok ma hamu laho, asa unang pajumpang hamu dohot pangeahi, jala martabuni ma hamu disi tolu ari lelengna, paima mulak angka pangeahi, dung i tulus hamu ma dalanmuna.\n2:17 Dung i ninna baoa na dua i ma tu ibana: Lias ma hami sian na minangmanganmon, na pinamangmangmu hami.\n2:18 Ida ma molo masuk hami tu tano on, ingkon gantungonmu do tu pandiloan tali na rara i, panantananmu di hami, jala papunguonmu tu lambungmu di jabu on natorasmu dohot angka ibotom dohot sandok pinompar ni amam.\n2:19 Jala manang ise na ruar sian pintu ni jabum tu balian, marsapata tu ibana do mudarna, lias ianggo hami; alai manang ise donganmi di jabu on marsapata tu hami do mudarna, molo tung dihahua tangan ni manang ise ibana.\n2:20 Jala molo tung dipaboaboa ho hatantaon, lias ma hami sian na minangmanganmon, na pinamangmangmu hami.\n2:21 Jadi didok ibana ma: Songon na nidokmuna ma tutu, dung i dipalaho ma nasida, gabe mardalan nasida. Jadi digantungkon ibana ma tali na rara i tu pandiloan.\n2:22 Jadi laho ma baoa na dua i, gabe tolhas ma nasida tu dolok, laos disi ma nasida tolu ari lelengna, paima mulak angka pangeahi; ai sai diburu angka pangeahi do nian nasida di saluhut dalan i, hape ndang jumpangsa nasida.\n2:23 Dung i mulak ma baoa sidua halak i, jala tuat sian dolok i, jala taripar, gabe sahat nasida tu si Josua, anak ni si Nun, jala dipajojor tu ibana sude na masa tu nasida.\n2:24 Angka didok nasida ma tu si Josua: Nunga sahat tu tanganta dilehon Jahowa sandok tano i, jala nunga malala huhut ateate ni sandok isi ni tano i dibahen biarna mida hita.\n4:1 Alai dung timpas ditaripari sandok bangso i Jordan i, didok Jahowa ma tu si Josua songon on:\n4:2 Buat hamu ma di hamu sian bangso i sampulu dua halak, sahalak be sian ganup marga.\n4:3 Jala dokkon hamu ma nasida: Hindat hamu ma sian on, sian tongatonga ni Jordan, sian hajongjongan ni pat ni angka malim, sampulu dua batu, jala boan hamu tu bariba i, jala peakkon hamu di parbornginanmuna saborngin on.\n4:4 Dung i dijou si Josua ma na sampulu dua halak i, angka na pinillitna sian halak Israel, sahalak be sian ganup marga.\n4:5 Jadi didok si Josua ma tu nasida: Taripar ma hamu manguluhon poti ni Jahowa Debatamuna tu tongatonga ni Jordan, diporsan be ma di abarana sada batu mangihuthon bilangan ni angka marga ni halak Israel.\n4:6 Asa manjadi sada parningotan ma i di tongatongamuna. Molo manungkun sogot anakmuna: Aha do lapatan ni angka batu on di hamu?\n4:7 Jadi dohononmuna ma tu nasida: Na tolak i angka aek ni Jordan maradophon poti parpadanan ni Jahowa; ai uju na tinariparanna i Jordan i, tolak ma aek ni Jordan, jala angka batu on ma bahen parningotan di halak Israel ro di saleleng ni lelengna.\n4:8 Jadi dibahen halak Israel ma songon na nidokkon ni si Josua tu nasida, dihindat nasida ma sampulu dua batu sian parsitongaan ni Jordan, songon na nidok ni Jahowa tu si Josua, mangihuthon bilangan ni marga ni halak Israel, jala diboan tu parbornginan, jala dipajongjong disi.\n4:9 Dipajongjong si Josua huhut sampulu dua batu di parsitongaan ni Jordan, apala di hajongjongan ni pat ni malim, angka na mangusung poti parpadanan i, laos disi dope rasirasa sadarion.\n4:10 Alai anggo malim, angka na mangusung poti parpadanan i, jongjong do di parsitongaan ni Jordan, paima sun tulus saluhut hata na tinonahon ni Jahowa tu si Josua, sidohononna tu bangso i, hombar tu sude na tinonahon ni si Musa tu si Josua. Jadi humalaput ma bangso i laho taripar.\n4:11 Jadi dung impi taripar sandok bangso i, taripar ma dohot poti ni Jahowa, jala angka malim manguluhon bangso i.\n4:12 Taripar ma dohot halak Ruben, halak Gad dohot satonga marga Manasse, marsinjata be manguluhon halak Israel, songon na nidok ni si Musa hian tu nasida.\n4:13 Arga opatpulu ribu angka sialo musu nasida taripar di jolo ni Jahowa laho tu tongtangan di adaran Jeriko.\n4:14 Di ari na sasada i timbul ma si Josua, dibahen Jahowa di adopan ni sandok Israel, gabe mabiar nasida mida ibana, songon na hinabiarannasida si Musa saleleng mangolu ibana.\n4:15 Dung i didok Jahowa ma tu si Josua songon on:\n4:16 Dokkon ma malim, angka na mangusung poti panindangion, asa manaek nasida sian Jordan.\n4:17 Jadi didok si Josua ma tu angka malim: Manaek ma hamu sian Jordan!\n4:18 Jadi dung manaek malim, angka na mangusung poti parpadanan ni Jahowa sian parsitongaan ni Jordan, dung diojakkon angka malim palak ni patnasida tu na mahiang, sumuang ma aek ni Jordan tu ingananna hian, jala mabaor songon na somal, binsat di sandok pasirna.\n4:19 Asa manaek ma bangso i sian Jordan di ari sampulu di bulan sipahasada, jala marsaro nasida di Gilgal, di parbalohan tungkan habinsaran ni Jeriko.\n4:20 Jala batu na sampulu dua i, angka na binoannasida sian Jordan i, dipatindang si Josua ma di Gilgal.\n4:21 Jadi didok ma tu halak Israel songon on: Molo disungkun anakkonmuna sogot amanasida: Aha do lapatan ni angka batu on ninna?\n4:22 Ingkon pabotohononmuna ma tu anakkonmuna mandok: Mardalan di na mahiang ditaripari Israel Jordan on.\n4:23 Uju na niarsik ni Jahowa, Debatamuna i, aek ni Jordan i maradophon hamu, paima sahat hamu taripar, songon na binahen ni Jahowa Debatamuna, uju di laut Arung, na niarsikna i maradophon hita, paima sahat hita taripar.\n4:24 Asa tung saluhut angka bangso ni tano on mananda di tangan ni Jahowa na gogoi! Asa tongtong hamu mabiar mida Jahowa Debatamuna i.\n5:1 Jadi dung dibege sude raja ni halak Amori, angka na di bariba ni Jordan tungkan hasundutan, dohot sude raja ni halak Kanaan i, angka na di topi laut, naung niarsik ni Jahowa aek ni Jordan maradophon halak Israel, paima impi taripar hita, gabe giang ma ateatenasida, jala ndang be di ingananna rohanasida, dibahen biarna maradophon halak Israel.\n5:2 Uju i ma didok Jahowa tu si Josua: Bahen ma di ho raut angka sian batu, jala ulahi sunati halak Israel paduahalihon.\n5:3 Jadi dibahen si Josua ma di ibana raut angka sian batu, jala disunati halak Israel di atas buntulbuntul Aralot.\n5:4 Jala on do alana umbahen disunati si Josua nasida: Sandok bangso i na ruar sian Misir, i ma angka baoa, sude angka sialo musu, nunga marragean di halongonan, di dalan, dung ruar nasida sian Misir.\n5:5 Ai tarsunat do anggo sandok bangso na ruar i, alai sandok bangso, angka na tubu di halongonan, di dalan, dung ruar nasida sian Misir, ndang tarsunat.\n5:6 Ai opatpulu taon lelengna maotaot halak Israel di halongonan, paima sun siap sandok baoa sialo musu, angka na ruar sian Misir, ala so ditangihon nasida suara ni Jahowa, umbahen pola marmangmang Jahowa tu nasida, na so tupa idaonnasida tano na niuarihon ni Jahowa tu ompunasida lehononna tu hita, tano habaoran ni susu dohot situak ni loba.\n5:7 Alai anggo anaknasida tahe, dipatindang ibana singkatnasida, nasida ma na sinunat ni si Josua, ai marsibursibur do nasida, ala so tarsunat nasida di tongan dalan.\n5:8 Jadi dung impi sandok bangso i disunat, tading ma nasida di inganannasida di parsaroan i, paima malum dihilala nasida.\n5:9 Dung i ninna Jahowa ma tu si Josua: Sadarion Ahu manggulangi haurahon Misir sian hamu, gabe targoar ma inganan i Gilgal rasirasa sadarion.\n5:10 Jadi di na marsaro i halak Israel di Gilgal, marulaon Paska ma nasida di ari sampulu opat di bulan i mareak botari di adaran Jeriko.\n5:11 Jadi marsogot ni dung marulaon Paska i, dipangan nasida ma gogo ni tano i, i ma sagusagu angka na so niigaran dohot eme na binoltok di ari na sasada i.\n5:12 Jadi mansohot ma Manna i, marsogotna i dung dipangan nasida gogo ni tano i, gabe ndang adong be Manna di halak Israel, jadi dipangan nasida ma gogo ni tano Kanaan di na sataon i.\n5:13 Alai mandapothon huta Jeriko si Josua, manaili ma ibana manatap humaliang, gabe diida ma sada halak jongjong di jolona patioptiop podang na niumpat di bagasan tanganna. Jadi didapothon si Josua ma ibana, didok ma tu ibana: Dongan do Ho, manang alo?\n5:14 Jadi didok Ibana ma: Ndangana, partogi ni parangan ni Jahowa do Ahu, apala ipe Ahu ro. Jadi manungkap ma si Josua tu tano, jala marsomba, jala didok ma tu Ibana: Aha do dohonon ni Tuhanku tu naposona?\n5:15 Jadi didok partogi ni parangan ni Jahowa ma tu si Josua: Tanggali ma sipatum sian patmu, ai na badia do tano hajongjonganmon. Jadi dibahen si Josua ma songon i.\n6:1 Alai tarhinsu situtu do pargumbangan ni huta Jeriko didapot halak Israel, ndang tarbahen ruar manang bongot manang ise.\n6:2 Dung i ninna Jahowa ma tu si Josua: Ida ma, nunga hupasahat tu tanganmu huta Jeriko dohot rajana, ro di sude sialo musu.\n6:3 Dibahen i halianganmuna ma huta i, nasa sialo musu mangkaliangi huta i sahali, songon i do bahenonmu onom ari on lelengna.\n6:4 Jala usungon ni pitu malim ma na pitu sarune ni taon parolopolopon manguluhon poti i; alai papituarihon, ingkon pitu hali halianganmuna huta i, jala paluon ni angka malim i angka sarune i.\n6:5 Jadi ia lambat mangkuling sarune parolopolopon i, jala dibege hamu suara ni sarune i, marsurak toletole ma sandok bangso i, jadi angka gargar ma parik ni huta i, jala panaehon ni bangso i ma, martahop tu jolona be.\n6:6 Jadi dijou si Josua, anak ni si Nun, angka malim, jala didok tu nasida: Usung hamu ma poti parpadanan i! Jala pitu malim mangusung na pitu sarune parolopolopon i manguluhon poti ni Jahowa.\n6:7 Didok ma dohot tu bangso i: Laho ma hamu, jala haliangi hamu huta i, jala saparduan na marsinjata manguluhon poti ni Jahowa.\n6:8 Jadi dung songon i didok si Josua tu bangso i, mardalan ma na pitu malim, angka na mangusung na pitu sarune parolopolopon i di jolo ni Jahowa, jala dipalu angka sarune i, jala mangihut tu nasida do poti parpadanan ni Jahowa.\n6:9 Jadi diuluhon na saparduaan na marsinjata i ma malim angka na umpalu sarunena be, jala mangihut tu poti i do angka situan na torop, mardalan ma nasida huhut umpalu angka sarune.\n6:10 Alai nunga martona hian si Josua tu bangso i, songon on: Unang marsuraksurak hamu, jala unang tarbege suaramuna, jala ndang jadi ruar nanggo sada hata sian pamanganmuna, paima jumpang ari pandohanki tu hamu: Marsuraksurak ma hamu! Disi pe asa marsurak hamu.\n6:11 Jadi dihaliangi poti ni Jahowa ma huta i sahali humaliang, gabe sahat ma nasida muse tu parsaroan, laos marborngin di parsaroan i.\n6:12 Dung i dipasogot si Josua ma hehe manogotna i, jala diusung angka malim poti ni Jahowa.\n6:13 Jala na pitu malim, angka na mangusung na pitu sarune parolopolopon i, manguluhon poti ni Jahowa, sai mardalani do nasida huhut umpalu sarune, jala na saparduaan na marsinjata i manguluhon nasida, alai mangihut tu poti ni Jahowa ianggo situan na torop; sai mardalani nasida huhut umpalu angka sarune.\n6:14 Paduaarihon pe dihaliangi nasida do huta i sahali, dung i mulak nasida tu parsaroan. Songon i dibahen nasida padohot onom ari.\n6:15 Alai anggo papituarihon, dipasogot nasida ma hehe, di hananaek ni sibalik hunik, jala dihaliangi nasida huta i, songon na somal pitu hali; holan di ari na sasada i pitu hali dihaliangi nasida huta i.\n6:16 Tole papituhalihon, dung dipalu angka malim sarunena be, didok si Josua ma tu bangso i: Marsurak ma hamu, ai nunga dilehon Jahowa huta i tu hamu.\n6:17 Alai ingkon harom bahenon huta i; ro di sude na di bagasan di Jahowa; holan si Rahab sibabijalang i pangoluon, ibana ro di sude na rap dohot ibana di jabu; ai dibunihon do angka suruan na itasuru.\n6:18 Alai ramoti hamu dirimuna maradophon na hona harom i, asa unang tarharom hamu, molo adong dibuat hamu sian na hona harom i, gabe hona harom maon parsaroan ni Israel bahenonmuna mambahen marhinamago.\n6:19 Alai nasa perak dohot sere, ro di ulaula sian tombaga dohot bosi, parbadiaan ma i di Jahowa, pamasuhon ma i tu bilut parugasanan ni Jahowa.\n6:20 Jadi marsuraksurak ma bangso i, jala dipalu angka malim sarunena be. Jadi dung dibege bangso i suara ni sarune, dipangiar be ma suarana, marsuraksurak, gabe magargar ma parik i, jala dipanaek na torop i ma huta i martahop be tu jolona, gabe ditaban nasida huta i.\n6:21 Jadi diharomhon nasida nasa na di huta i, nang baoa ro di inaina, nang dakdanak ro di na ubanon, ro di lombu, birubiru dohot halode ditampuli dohot podang.\n6:22 Alai tu na dua halak, angka na mangkahapi tano i didok si Josua: Bongot i hamu ma bagas ni boruboru sibabijalang i, jala togihon hamu ruar sian i boruboru i, ro di sude na di ibana, songon na niuarihonmuna tu ibana.\n6:23 Jadi bongot ma dolidoli pangkahap na dua i, jala ditogihon ruar si Rahab dohot amana dohot inana dohot angka ibotona, ro di nasa na di ibana dohot sandok pinompar ni ompuna, jala dipaulon nasida di balian parsaroan ni Israel.\n6:24 Alai anggo huta i disoksohi nasida dohot api ro di nasa na di bagasan; holan perak dohot sere, ro di ulaula sian tombaga dohot bosi tu bilut parugasanan di bagas ni Jahowa dibahen nasida.\n6:25 Alai anggo si Rahab, sibabijalang i dohot pinompar ni amana, ro di nasa na di ibana, dipangolu si Josua do; laos maringan di tongatonga ni Israel do ibana rasirasa sadarion, ala dibunihon ibana angka suruan, na sinuru ni si Josua laho mangkahapi Jeriko.\n6:26 Dung i maruari ma si Josua uju i, didok ma: Ingkon ripur baoa na hehe sogot, pauli huta Jeriko on bahenon ni Jahowa! Anak buhabajuna ma ali ni ojahanna, jala siampudanna ali ni pargumbangan pinajokna i.\n6:27 Jadi sai didongani Jahowa do si Josua, jala tarbarita ibana di sandok tano i.\nAugust 21, 2008 · 12:41\n7:1 Alai mangalaosi situtu do halak Israel di ugasan na hona harom; ai adong do dibuat si Agan, anak ni si Karmi, tubu ni si Sabdi, anak ni si Jara sian marga Juda, sian ugasan na hona harom. Jadi marpiarpiar ma rimas ni Jahowa tu halak Israel.\n7:2 Dung i disuru si Josua ma angka baoa sian Jeriko tu Ai mardonokkon Bet Apen, tungkan habinsaran ni Betel, jala didok ma tu nasida songon on: Nangkok ma hamu, jala hahapi hamu ma tano i. Jadi nangkok ma angka baoa i, jala dihahapi nasida huta Ai.\n7:3 Jadi dung mulak nasida tu si Josua, didok nasida ma tu ibana: Unang pola sandok bangso i nangkok! Arga dua ribu manang tolu ribu halak pe nasida nangkok, jala papatu Ai, unang pola sandok bangso i loja tusi, ai na otik do nasida.\n7:4 Jadi arga tolu ribu halak sian bangso i nangkok tusi, hape maporus do nasida maradophon isi ni Ai.\n7:5 Jala dibunu isi ni Ai arga tolupulu onom halak sian nasida, jala dilele nasida, olat ni harbangan ni huta i sahat ro di Sebarim, jala dibunui nasida di robean. Jadi malala ma ateate ni bangso i manjadi hira aek.\n7:6 Dung i diribahi si Josua ma angka ulosna, jala manungkap ibana tu tano, di jolo ni poti ni Jahowa ro di botari, ibana dohot angka sintua ni Israel, jala dibahen be sirabun tu uluna.\n7:7 Dung i ninna si Josua ma: Iale Tuhan Jahowa, boasa tung patariparonmu bangso on sian Jordan i laho mangalehon hami tu tangan ni halak Amori, asa mangago hami? Tung so tading hami nian di bariba ni Jordan!\n7:8 Iale Tuhan, aha nama dohononku, dung mundur halak Israel dibahen angka musuna?\n7:9 Begeon ni halak Kanaan i dohot sandok isi ni tano on ma barita i, jadi haliangannasida ma hami, jala siaphononna goarnami sian tano on, jadi aha ma bahenonmu humongkop Goarmi na timbul i?\n7:10 Dung i ninna Jahowa ma tu si Josua: Hehe ma ho! Boasa tung sai manungkap ho?\n7:11 Nunga mardosa Israel, jala dilaosi nasida huhut padan na hutonahon i tu nasida, dibuat nasida huhut sian ugasan na hona harom i, jala manangko nasida, huhut mamorso, lam dibahen do tu tongatonga ni ulaulanasida.\n7:12 Dibahen i ndang tarbahen Israel jongjong maradophon musunasida i, sai na maporus nama nasida maradophon musunasida, ai tarharom nasida. Ndang be dongananku hamu, molo so diago hamu na tarharom i sian tongatongamuna.\n7:13 Hehe ma ho, urasi ma bangso on, jala dok ma: Urasi hamu ma dirimuna tu marsogot! Ai songon on do didok Jahowa, Debata ni Israel: Adong do jolma siharomon di tongatongamu, ale Israel! Ndang tarbahen ho jongjong moradophon musum, paima dipaholang hamu jolma siharomon i sian tongatongamuna.\n7:14 Ro be ma hamu manogot mangihuthon margamuna, jala ia marga na tinudu ni Jahowa ro be marompuompu, jala ompu na tinudu ni Jahowa ro be marsasaama, jala ama na tinudu ni Jahowa ro be marsasahalak baoa.\n7:15 Jala baoa na tinudu i siharomon, soksohan ma ibana di bagasan api, ro di sude na di ibana i, ala na nilaosanna i padan ni Jahowa, jala ala na binahenna haurahon di Israel.\n7:16 Jadi dipasogot si Josua ma hehe manogotna i, jala didokkon ro be halak Israel marmargamarga, gabe tartudu ma marga Juda.\n7:17 Dung i didokkon ro be angka ompu ni Juda, gabe tartudu ma ompu Jara, dung i didokkon ma ro be pinompar ni ompu Jara marsasaama, gabe tartudu ma si Sabdi.\n7:18 Dung i didokkon ma ro be pinomparna marsasahalak, gabe tartudu ma si Agan, anak ni si Karmi, anak ni si Sabdi, anak ni si Jara sian marga Juda.\n7:19 Dung i didok si Josua ma tu si Agan: Ale anaha, sai pasangap ma Jahowa, Debata ni Israel, jala lehon ma pujipujian tu Ibana, topoti tu Ibana, jala paboa tu ahu manang aha na binahenmi, unang porso tu ahu.\n7:20 Jadi didok si Agan ma mangalusi si Josua: Tongon do tahe, nunga mardosa ahu tu Jahowa, Debata ni Israel, jala songon on do na hubahen i.\n7:21 Huida di tongatonga ni tabantaban sada baju Babel na uli dohot dua ratus rupia dohot ponding sere sada, limapulu hati dokdokna, gabe impol matangku disi, laos hubuat; jala ida ma, tartanom do i di tombara, di tongatonga ni undungundungku, jala perak i di toruna.\n7:22 Dung i disuru si Josua ma angka suruan, gabe marlojong ma nasida tu undungundung i, jala ida ma, tartanom do i di undungundungna, jala perak i di toruna.\n7:23 Dung i dibuat nasida ma i sian tongatonga ni undungundung i, jala diboan tu si Josua dohot tu sandok halak Israel, jala dipeakkon di jolo ni Jahowa.\n7:24 Jadi diboan si Josua ma si Agan, anak ni si Jara dohot perak i dohot baju i dohot ponding sere i, ro di angka anakna dohot boruna, ro di lombu dohot halodena dohot birubiruna, ro di undungundungna dohot nasa na di ibana, jala sandok Israel donganna manogihon nasida nangkok tu rura Akor.\n7:25 Dung i didok si Josua ma, ala mago hami dibahen ho, agoon ni Jahowa ma ho di ari sadarion, jadi sandok halak Israel, mandangguri ibana mate dohot batu, jala disoksohi nasida di bagasan api, jala ditimbuni batu di nasida.\n7:26 Jadi dipatindang di atas ibana sada timbunan batu bolon rasirasa sadarion. Jadi marpangulahi ma roha ni Jahowa sian parpiarpiar ni rimasna. Ala ni dibahen halak goar ni inganan i rura Akor rasirasa sadarion.


Die 10 Besten Hotels nahe Hoki Church, Hirado - TripAdvisor\nBeste Hotels nahe Hoki Church, Hirado\nLesen Sie Bewertungen zu Hoki Church.\n414 von 802 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Hoki Church\n11,0 km von Hoki Church\n18,7 km von Hoki Church\n22,4 km von Hoki Church\n22,7 km von Hoki Church\n3,6 km von Hoki Church\n5,9 km von Hoki Church\n6,3 km von Hoki Church\n7,6 km von Hoki Church\n7,7 km von Hoki Church\n8,4 km von Hoki Church\n8,5 km von Hoki Church\n8,9 km von Hoki Church\n9,1 km von Hoki Church\n10,6 km von Hoki Church\n12,3 km von Hoki Church\n14,6 km von Hoki Church\n18,0 km von Hoki Church\n18,1 km von Hoki Church\n18,4 km von Hoki Church\n20,1 km von Hoki Church\n22,3 km von Hoki Church\n23,7 km von Hoki Church\n23,8 km von Hoki Church\n23,9 km von Hoki Church\n24,0 km von Hoki Church\n24,3 km von Hoki Church\n24,8 km von Hoki Church


Panguhum 16 | Alkitab TOBA\n← Panguhum 17\nPanguhum 15 →\nAugust 21, 2008 · 12:28\n16:1 Dung i laho ma si Simson tu Gaza, gabe diida disi sada boruboru sibabijalang, laos ditopot do.\n16:2 Dung tarbortik barita i tu isi ni Gaza naung masuk si Simson tu huta i, gabe dihaliangi jala dionggop nasida ibana di lambung bahal ni huta i manipat sabornginna i; alai sip do nasida manipat sabornginna i, ninna ma: Manogot marhira torang ari ma itabunu ibana.\n16:3 Alai modom do anggo si Simson ro di tonga borngin; tole tonga borngin i hehe ma ibana, ditangkup ma na dua pintu pargumbangan ni huta i, ro di tiangna na dua i, laos diumpat do ro di sordakna, jala diampehon tu abarana, jala diusung tu punsu ni dolok na di jolo ni Hebron.\n16:4 Dung i di laonlaon ni ari solo ma rohana mida sada boruboru marjonokkon sunge Sorek, si Delila do goarna.\n16:5 Dung i nangkok ma angka induk ni halak Palistim manopot parompuan i, angka ninna ma tu ibana: Sai hata i ma ibana, jala sulingkit manang dia parhitean ni hagogoonna na godang i, jala marhitehite aha tarpatunduk hita ibana, asa dapot hita ibana talionta laho paporsukporsukkon; ganup pe hami mangalehon tu ho saribusaratus rupia.\n16:6 Jadi ninna si Delila ma tu si Simson: Ua paboa tu ahu manang dia parhitean ni gogom na godang i, jala manang beha panalina di ho laho paporsukporsukkon ho?\n16:7 Dung i ninna si Simson ma tu ibana: Tung sura ditali ho ahu dohot pitu jorat angka na imbaru, angka na so pate hiang dope, tunduk ma ahu, gabe songon jolma sileban.\n16:8 Jadi diboan angka induk ni halak Palistim ma tu ibana pitu jorat angka na imbaru angka na so pate hiang dope, laos ditali parompuan i ibana marhite sian i.\n16:9 Alai juguk do di lambungna di bagasan bilut i angka pangonggop; dung i didok parompuan i ma tu ibana: Halak Palistim naeng mangarampok ho, ale Simson! Gabe dirapui ibana angka jorat i, songon tali bonang sada na metep binahen ni api; gabe ndang dapot diboto parhitean ni gogona.\n16:10 Dung i ninna si Delila ma tu si Simson: Ida ma, na dipaotooto ho do ahu, jala gabus do na pinaboam tu ahu; on pe sai paboa ma di ahu, manang marhitehite aha ho dapot talion.\n16:11 Dung i ninna si Simson ma tu ibana: Tung sura ditali nasida ahu mansai momos dohot jorat na imbaru, angka na so dung dope pinangke tu ulaon, tunduk ma ahu, gabe songon jolma sileban.\n16:12 Dung i dibuat si Delila ma jorat angka na imbaru, laos ditali ibana marhite sian i, jala didok tu ibana: Halak Palistim naeng mangarampok ho, ale Simson! Alai juguk di bagasan bilut i hian anggo angka pangonggop; jadi dirapui si Simson angka jorat i sian tanganna, songon tali bonang.\n16:13 Dung i ninna si Delila ma tu si Simson: Rasirasa nuaeng sai dipaotooto ho do ahu, jala gabus do na pinaboam tu ahu; sai paboa ma tu ahu manang marhitehite aha ho dapot talion. Jadi ninna si Simson ma tu ibana: Tung sura didandani ho na pitu jengjeng buhit ni obuk ni ulungku rap dohot tali papaut.\n16:14 Laos dilabangkon muse dope tu dorpi, dung i ninna ma tu ibana: Halak Palistim naeng mangarampok ho, ale Simson! Jadi tarsunggul ma ibana sian na modom i, gabe dienet ma na pitu jengjeng buhitna nidandanan i rap dohot labang dohot tali papaut.\n16:15 Dung i ninna parompuan i ma tu ibana: Beha ma tardok ho holong rohangku di ho, hape ndang tu ahu rohami? Patoluhali on ma dipaotooto ho ahu, jala ndang dipaboa ho tu ahu manang dia parhitean ni gogom na godang i.\n16:16 Alai dung sai disulingkit parompuan i ibana ariari jala disosaksosak, gabe marpandelean ma rohana mangido mate.\n16:17 Dung i dipaboa ma tu ibana sandok sibunian ni rohana, ninna ma: Ndang dung hona raut parnabung ulungku, ai halak na pinapulik di Debata do ahu sian bortian ni dainang dope; tung sura tarnabung ulungku, sumurut ma gogongku sian ahu, jala tunduk ahu, gabe songon jolma sileban.\n16:18 Jadi dung diida si Delila, naung sandok sibunian ni rohana pinapatarna tu ibana, gabe disuru ma manjou angka induk ni halak Palistim mandok tu nasida: Sai nangkok dope hamu sahalion, ai nunga tung sandok sibunian ni rohana dipaboa tu ahu. Jadi nangkok ma mangulahi angka induk ni halak Palistim mandapothon parompuan i, laos diboan hepeng i di bagasan tangannasida.\n16:19 Jadi dung nok mata ni si Simson di ampuan ni si Delila, dijou ma sada baoa, asa dinabung na pitu jengjeng buhit ni uluna, dung i dipungka ma patunduk ibana, hape nunga sumurut gogona sian ibana.\n16:20 Dung i ninna si Delila ma: Halak Palistim naeng mangarampok ho, ale Simson! Jadi tarsunggul ma ibana na modom i, jala ninna rohana: Ruar ma ahu songon na somal na sai laon, mangarunta ma ahu, hape ndang diboto naung sumurut Jahowa sian ibana.\n16:21 Dung i ditangkup halak Palistim ma ibana, jala dipulsikkon matana, jala dipatuat ibana tu Gaza, laos dirante ibana dohot dua rante tombaga, jala ingkon manduda ibana di bagasan bagas hurungan i.\n16:22 Dung i di laonlaon ni ari mamungka martumbur mangulahi obuk ni uluna, suang songon na jolo tagan so tarnabung.\n16:23 Dung i marluhut ma angka induk ni halak Palistim, naeng mamelehon sada pelean na bolon tu Dagon, debatanasida i, jala marhariburon, gabe didok nasida ma: Nunga dipasahat debatanta si Simson musunta i, tu bagasan tanganta.\n16:24 Jadi dung diida situan na torop i ibana, dipapujipuji nasida ma debatanasida i, ai angka ninna do: Nunga dipasahat debatanta tu bagasan tanganta musunta i, ai mangago tanonta i, jala torop hita on binununa.\n16:25 Jadi andorang marlas ni roha nasida, angka ninna ma: Itajou ma si Simson, asa riburan hita dibahen; jadi didokkon nasida ma mangalapi si Simson sian bagas hurungan i, gabe manontori ibana di jolonasida, dipajongjong nasida ma ibana di holangholang ni angka tiang partunggul.\n16:26 Dung i didok si Simson ma tu dakdanak, na manogunogu tanganna: Loas ahu asa hujama angka tiang partunggul, ojahan ni bagas i, asa mangunsande ahu tusi.\n16:27 Alai gok baoa dohot parompuan bagas i, disi do nang sude induk ni halak Palistim, gari di atas emper i adong do arga tolu ribu halak baoa dohot parompuan, angka na manonduri si Simson manontori.\n16:28 Dung i joujou ma si Simson tu Jahowa, ninna ma: Ale Tuhan Jahowa! Sai ingot ma ahu, jala pargogo i ahu nanggo sahalion dope, ale Debata, asa hutubolhon sahalinari matangku na dua i tu halak Palistim.\n16:29 Dung i dihaol si Simson ma tiang partunggul na dua i di tongatonga, ojahan ni bagas i, laos diaithon, sada di siamunna, jala sada di sihambirangna.\n16:30 Dung i didok si Simson ma: Mate ma hosangku rap dohot halak Palistim! Laos digogo ma mangonjar, gabe runggang ma bagas i, manipa angka induk i ro di luhut halak angka na di bagasan; gabe tumorop angka na mate binununa di hamamatena i sian angka na binununa tagan di ngoluna.\n16:31 Dung i tuat ma angka hahaanggina ro di sandok pinompar ni amana, dihindat nasida ma ibana, laos diboan ibana nangkok, asa tanomonna ibana di holangholang ni Zora dohot Estaol, di parbandaan ni si Manoa, amana i. Alai duapulu taon do lelengna ibana manguhum Israel.


Jesaya 61 | Alkitab TOBA\n← Jesaya 62\nJesaya 60 →\n61:1 Songgop do tu ahu tondi ni Tuhan Jahowa, ala naung miniahan ni Jahowa ahu mamaritahon barita na uli tu halak na dangol, marsuru ahu pauliuli halak parroha na bojok, maningtingkon haluaon tu halak na tarhurung dohot tu halak na tarrante buha ni hurungan.\n61:2 Maningtingkon taon parasinirohaon sian Jahowa, dohot ari partubolan ni Debatanta mangapuli saluhut halak na marsak roha.\n61:3 Laho pahinsahon roha ni halak na marsak di Sion, mangalehon tu nasida tumpal singkat ni sirabun, miak las ni roha singkat ni arsak ni roha, ulos na marhadohoan singkat ni tondi na tahuton, gabe targoar nasida: Hariara hatigoran, suansuanan bahen pujipujian di Jahowa.\n61:4 Jadi nasida ma paulihon angka naung leleng tarulang, angka naung tartaban di na robi, nasida muse pajongjongkon dohot paimbaruhon huta na tartaban, angka naung tarulang marsundutsundut.\n61:5 Jadi halak ruar jongjong marmahan dorbiamuna, jala angka anak ni halak sileban pangulamuna dohot tukang porlak anggurmuna.\n61:6 Alai anggo hamu targoar angka malim ni Jahowa, parhalado ni Debatanta dohononna tu hamu. Sinamot ni angka bangso parbegu panganonmuna, jala hasangaponnasida do soluhonmuna.\n61:7 Singkat ni haurahonmuna na sai laon, jaloonmu silompit, jala ali ni haeleson marolopolop nasida di partaliannasida. Dibahen i silompit do teanonnasida di tanonasida i! Ingkon maruli las ni roha salelenglelengna di nasida.\n61:8 Ai ahu do Jahowa, na holong roha di hatigoran, alai na magigi mida tabantaban pangarupaon; sai lehononku do upanasida di bagasan hasintongan, jala pahotonku tu nasida padan salelenglelengna.\n61:9 Jala tarbarita di angka bangso parbegu pinomparnasida i, jala anaknasida di tongatonga ni angka bangso. Sude halak na marnida nasida tandaonna ma, nasida do pinompar ni na pinasupasu ni Jahowa.\n61:10 Marlas ni roha situtu do ahu di bagasan Jahowa, marolopolop do tondingku di bagasan Debatangku; ai nunga disolukkon tu ahu angka ulos hatuaon, baju hatigoran dihohoshon tu ahu, songon pangoli, na marbulangbulang mangaradoti hamalimon jala songon oroan naung hinohosan.\n61:11 Ai songon tano na manubuhon suansuanan, jala songon porlak na pasimbur tubu boni na sinaburhon tusi ingkon songon i do patubuon ni Jahowa hatigoran dohot pujipujian di adopan ni sandok angka parbegu.


V Musa 17 | Alkitab TOBA\n← V Musa 18\nV Musa 16 →\n17:1 Ndang jadi pelehononmu tu Jahowa, Debatam lombu manang birubiru na martihas manang na marsahit dia pe; ai marbiasbias do roha ni Jahowa, Debatam disi.\n17:2 Tung sura adong jumpang di tongatongami di bagasan sada sian hutam, angka silehonon ni Jahowa, Debatam tu ho sada baoa manang parompuan, na mangulahon sogo ni roha ni Jahowa, Debatam mangose padan binahenna i.\n17:3 Tung laho ibana mangoloi angka debata sileban jala marsomba tusi, tu mata ni ari manang tu bulan, manang tu sandok parangan di langit, na so hutonahon i.\n17:4 Tarbortik dohot tu ho, pola dibege pinggolmu, ingkon tangkas do i sulingkitanmu, jadi ida ma, sintong situtu do hape hata i masa biasbias sisongon i di Israel.\n17:5 Ingkon ruar toguonmu baoa manang parompuan na mambahen hajahaton sisongon i tu balian ni harbanganmu, jala baoa manang parompuan sisongon i danggurannasida dohot batu asa mate.\n17:6 Molo dua manang tolu halak mangkatindangkon hata i, ingkon saut ma bunuonna halak na marutang hosa hian; alai anggo holan sahalak sitindangi ndang jadi bunuon ibana.\n17:7 Ingkon tangan ni angka sitindangi jumolo mangonai laho mambunu ibana, dung i muse tangan ni sandok bangso i, asa tung siaphononmu hajahaton i sian tongatongami.\n17:8 Tung sura mamaolhu risihanmu sada parkaro di paruhuman taringot tu na masibunuan hosa manang na masigulutan, manang na masibugangan, manang dia tahe hatahata parsalisian masa di harbanganmu, ingkon borhat ma ho jala nangkok tu inganan sipilliton ni Jahowa, Debatam di Ibana.\n17:9 Ingkon topotonmu ma tu adopan ni angka malim, halak Lepi dohot tu panguhum pandapotan di tingki uju i jala sungkunonmu uhum, asa nasida paboahon tu ho hata patik i.\n17:10 Jala ingkon bahenonmu do hombar tu hata sipaboaonnasida tu ho sian inganan naung pinillit ni Jahowa, ingkon ringkotanmu huhut mangulahon hombar tu saluhut na pinodahonnasida tu ho.\n17:11 Hombar tu hata ni patik na pinodahonnasida, jala hombar tu uhum sipaboaonnasida tu ho, ingkon bahenonmu; ndang jadi ho manimbil sian hata na pinaboanasida tu ho tu siamun manang tu hambirang.\n17:12 Tung sura adong sada halak na mambahen songon i mangasahon hajungkaton, ndang ditangihon hata ni malim na jongjong disi marulaon tu Jahowa, Debatam manang hata ni panguhum pandapotan i pe, ingkon marutang hosa baoa sisongon i, asa tung siap bahenonmu hajahaton i sian Israel.\n17:13 Ingkon sandok bangso i umbegesa, asa mabiar nasida jala unang be mangulahon hajungkaton.\n17:14 Ia dung masuk ho tu tano, silehonon ni Jahowa, Debatam tu ho, asa soluhonmu laos maringan disi, gabe ro hatam mandok: Naeng pabangkitonku sada raja gumomgom ahu, suang songon saluhut bangso parbegu, angka na humaliang ahu.\n17:15 Ingkon pabangkitonmu gumomgom ho sada raja sipilliton ni Jahowa, Debatam di Ibana; ingkon sian tongatonga ni hahaanggim pabangkitonmu sada raja gumomgom ho; ndang jadi pabangkitonmu gumomgom ho halak na pulik bangso, na so sian hahaanggim.\n17:16 Alai na so tupa patoropon ni rajai di ibana angka hoda, jala ndang jadi togihononna bangso i mulak tu Misir, ala naeng patorophon hodana, ai nunga pola didok Jahowa tu hamu: Na so tupa be hamu mulak sian dalan on.\n17:17 Angkup ni ndang jadi patoroponna angka jolmana, asa unang manimbil rohana; perak pe dohot sere ndang jadi pagukguhonna di ibana.\n17:18 Ia dung hundul ibana di atas habangsa ni harajaonna i, ingkon uhalonna di ibana hata ni patikon tu sada buku di adopan ni angka malim dohot halak Lepi.\n17:19 Ingkon patik i tongtong donganna jala pajahajahaonna saleleng mangolu ibana, asa marsiajar ibana marhabiaran tu Jahowa, Debatana, asa radotanna sude hata ni patikon dohot angka aturan on, laho patupahon angka i.\n17:20 Asa unang dipaginjang rohana mangastaasta angka hahaanggina, jala unang ibana manimbil sian tona i tu siamun manang tu hambirang, asa leleng ibana mangolu jumujung harajaonna i, ibana dohot angka anakna di tongatonga ni Israel.


22 ideias de Saia | moda feminina, moda, roupas\nCollection by Cida Costa\nPretty DressesBeautiful DressesJw ModeMode HijabMode InspirationMode StyleWork FashionDress Me UpGreen Dress\nStylish OutfitsCool OutfitsCasual DressesFashion DressesJumpsuit OutfitPants For WomenClothes For WomenPinterest FashionBlouse Designs\nListras na horizontal (saia) e vertical (cós)\nMom OutfitsGirly OutfitsSkirt OutfitsFashion OutfitsFashion TipsMaxi DressesLatest FashionCasual DressesWrap Dresses\nAbaya FashionFashion DressesJumpsuit OutfitPants For WomenClothes For WomenOverallJumpsuits For WomenCasual DressesCouture\nGirly OutfitsModest OutfitsSkirt OutfitsTrendy OutfitsCasual DressesCute OutfitsLong Skirt FashionModest FashionFashion Dresses\nNÃO VENDEMOS ATACADO on Instagram: “Mais um conjunto lindo disponível no * M * ✨ Blusa 49,99 ✨ Saia 89,99. Vendas no whats 13 988451519. 📲”\n631 Likes, 9 Comments - NÃO VENDEMOS ATACADO (@spinellystore) on Instagram: “Mais um conjunto lindo disponível no * M * ✨ Blusa 49,99 ✨ Saia 89,99. Vendas no whats 13…”\nCute FashionFashion LooksFashion OutfitsWomens FashionJumpsuit DressyJumpsuit OutfitUniqlo DressesIndian Gowns DressesSaris\nHot Weather OutfitsTrendy Summer OutfitsJumpsuit OutfitDress OutfitsCute OutfitsJumpsuits For GirlsLong JumpsuitsFashion PantsFashion Outfits


I RAJA-RAJA 7 - BIBLE & BUKU ENDE ONLINE\n7:1 Dung i ninna si Elisa ma: Tangihon hamu ma hata ni Jahowa! Songon on do hata ni Jahowa: Marsogot songon on mararga sarupia ma sajual dahanon simetmet, mararga sarupia huhut dua jual dahanon siansimun di harbangan ni Samaria.\n7:2 Jadi ro ma alus ni sahalak parsihundul, pangarabinan ni tangan ni rajai, mandok tu halak ni Debata: Ida ma, tung sura pe dibahen Jahowa angka pandiloan di langit i, beha ma pambahenna saut na nidokmi? Dung i ninna si Elisa ma: Ida ma, sanga do i nian anggo idaon ni matam, alai ndang dohot ho manganhon sian i.\n7:3 Dung i adong ma opat halak na puruon di lambung bahal ni huta i, masipandohan ma nasida ganup tu donganna: Aha gunana tinggal hita dison paima mate.\n7:4 Tung sura pe didok rohanta masuk hita tu bagasan huta, haleon potir do di bagasan huta i, mate do hita nang disi; alai tung sura hita tinggal dison, laos mate do hita; dibahen i beta hita bali tu parbonjoran ni halak Ram Molo dipangolu nasida hita, ba mangolu taho; molo dibunu nasida hita, ba mate hita tusi.\n7:5 Tole dung rambon ari hehe ma nasida laho mandapothon parbonjoran ni halak Ram, jadi dung sahat nasida tu partalpahan ni parbonjoran ni halak Ram, ida ma, ndang adong disi nanggo sahalak!\n7:6 Ai nunga dipatubegehon Tuhan i tu parbonjoran ni halak Ram pardorom ni torop hureta dohot hoda dohot parangan, gabe masipandohan ma nasida ganup tu donganna: Ida ma, nunga marhara raja sian Israel tu angka raja ni halak Het, dohot tu angka raja ni halak Misir bahen alonta, asa ro nasida mandopang hita.\n7:7 Dibahen i borhat ma nasida laos maporus di rambon ni ari, ditadingkon nasida ma angka undungundung nasida dohot hodana dohot halodena ro di sandok parbonjoran i, jala maporus be laho paluahon hosanasida sandiri.\n7:8 Jadi dung sahat halak na puruon i tu partalpahan ni parbonjoran i, dimasuhi nasida ma sada undungundung i, laos mangan minum nasida, jala dibuat sian perak, sere dohot angka pangkean, laos laho nasida manabunihonsa; mulak muse nasida masuk tu bagasan undungundung na sadanari, sian i pe dibuat do angka ugasan i, laho muse nasida manabunihonsa.\n7:9 Alai masipandohan ma nasida ganup tu donganna: Ndang patut songon i bahenonta, ai ari on do ari barita hatuaon; molo laos sip hita paimaimahon sahat ro di torang ni ari, sala hita maon tardapot. Dibahen i, beta ma hita mamboan barita i tu bagasan bagas ni rajai.\n7:10 Jadi dung sahat nasida tu huta i, joujou ma nasida tu sijaga bahal ni huta i, dibaritahon ma tu nasida hata i, ninna ma: Nunga sahat hami tu parbonjoran ni halak Ram, hape ida ma, ndang adong jolma disi nanggo sada, soara ni jolma pe ndang tarbege, asal tartambat boti angka hoda dohot halode dapot hami ro di angka undungundung i, songon na somal.\n7:11 Jadi joujou ma angka sijaga bahal mandokkon paboaonna barita i tu bagasan jabu ni rajai.\n7:12 Jadi hehe ma rajai bornginna i, jala didok ma tu angka naposona: Pabotohononku ma tu hamu pingkiran na naeng pamasaon ni halak Ram tu hita: Diboto nasida do naung haleon on do hita, alani umbahen ruar nasida sian parbonjoranna i, laho martabuni di ladang, ai ninna rohanasida do: Ia dung ruar nasida sian huta i, itatangkup ma nasida songon i mangolu, asa hita masuk tu bagasan huta i.\n7:13 Jadi ro ma alus ni sahalak sian angka naposona i mandok: Ua binuat ma lima hoda, sian hoda angka na tinggal i dope di bagasan huta; ida ma, ai so manang dumenggan nasida sian sandok halak Israel angka na tinggal i dope disi manang sian sandok halak Israel angka naung marragean; antong angka i ma itasuru tusi laho maningkir.\n7:14 Jadi dibuat nasida ma dua pasang hoda, laos disuru rajai ma nasida mangeahi parangan ni halak Ram, ninna ma: Laho ma hamu manangkasi!\n7:15 Jadi dung dieahi nasida angka parangan i sahat ro di Jordan, ida ma, sandok dalan i gok pangkean dohot ulaula, angka na binolongkon ni halak Ram di na maporus i nasida. Dung i mulak ma angka suruani paboahon barita i tu rajai.\n7:16 Jadi ruar ma bangso i ditaban duduk ma parbonjoran ni halak Ram; jadi saut ma sajual dahanon simetmet mararga sarupia, songon i dohot dua jual dahanon siansimun, hombar tu hata ni Jahowa.\n7:17 Nunga disuru rajai hian na sahalak parsihundul pangarabinan ni tanganna marjaga di bahal i, hape didegedegei halak ibana di bagasan harbangan pola mate ibana, hombar tu hata ni halak ni Debata, na nilumbahonna hian, uju na tuat rajai mandapothon ibana.\n7:18 Jadi masa ma tutu hombar tu hata ni halak ni Debata, na nilumbahonna hian tu rajai: Dua jual dahanon siansimun mararga sarupia, songon i nang sajual dahanon simetmet marsogot songon on di harbangan ni Samaria.\n7:19 Uju na nidok ni halak parsihundul i mangalusi halak ni Debata: Ida ma, tung sura pe dibahen Jahowa angka pandiloan di langit i, beha ma pambahenna saut na nidokmi? Alai ninna si Elisa ma: Ida ma, sanga do i nian ianggo idaon ni matam, alai ndang dohot ho manganhon sian i.\n7:20 Jadi masa ma songon i tu ibana, didegedegei halak situan na torop i ma ibana di bagasan harbangan pola mate ibana.


Daniel 6 | Alkitab TOBA\n6:1 Dung i sahat ma harajaon i tu si Darius, halak Madai, uju marumur ibana onompulu dua taon.\n6:2 Dung i dihalomohon roha ni si Darius ma pabangkithon saratus duapulu induk parentahon harajaon i, angka na sinagihonna di sandok harajaon i.\n6:3 Dipabangkit huhut tolu halak sintuanasida, si Daniel ma sada; asa mardabudabu angka induk i tu nasida, asa unang rajai marharugian.\n6:4 Alai ditindi si Daniel ma angka sintua dohot angka induk i marroha, ai tondi na sumurung do di bagasan ibana. Jadi disangkap roha ni rajai ma pabangkithon ibana bahen palumean ni sandok harajaonna i.\n6:5 Jadi mangalului sindir ma angka sintua dohot angka induk i dompak si Daniel taringot tu panggomgomina; alai ndang adong sindir jumpang nasida manang hajahaton nanggo sada, ai haposan do ibana, ndang adong jumpang sala manang hajahaton nanggo sada di ibana.\n6:6 Dung i ninna angka baoa i ma: Ndang tagamon adong dapot hita sindir nanggo sada dompak si Daniel on, molo so jumpang hita marhite sian patik ni Debatana padapot ibana.\n6:7 Dung i dirongom angka induk rap dohot angka sintua i ma rajai, angka didok nasida ma tu ibana songon on: Sai mangolu ma ho, ale raja Darius ro di salelenglelengna!\n6:8 Nunga martuptup saluhut angka induk ni harajaon i, angka pangarajai dohot sintua, angka panuturi dohot partogi, asa dibahen rajai sada patik, jala ditingtingkon oraora, paboa na so jadi manang ise di bagasan tolupulu ari on mangido manang aha, nang tu debata dia nang tu jolma, nda holan tu ho, ale rajanami, ingkon timpalhononhon ibana tu godung parbabiatan.\n6:9 Dibahen i ale rajanami, ingkon pahotonmu oraora i jala bahenonmu sada surat, na so tarpauba, hombar tu uhum ni halak Madai dohot Persia, na so jadi ubaon.\n6:10 Dung i didokkon raja Darius ma sahap on surat patik dohot oraora i.\n6:11 Ia si Daniel, dung dibege, naung tarsurat surat sisongon i, nangkok ma ibana tu bagasan jabuna, alai adong do jandela angka na talak tungkan Jerusalem di bagasan bilutna parginjang; jadi tolu hali di na sadari ibana mangalompit ulu ni totna, laho martangiang dohot mandok mauliate tu Debatana, sandok songon na somal binahenna na sai laon.\n6:12 Jadi dirongom angka baoa i ma bagas i, tongon didapot nasida si Daniel martangiang dohot marsomba di jolo ni Debatana.\n6:13 Dung i ro ma nasida jumonok, jala mangkatai di jolo ni rajai taringot tu surat oraora i, angka ninna ma: Ale rajanami, nda nunga pola tarsurat sada surat oraora dibahen ho, paboa manang ise na martangiang di bagasan na tolupulu ari on tu manang ise debata manang jolma, dungkon ni tu ho, ale rajanami, ingkon dabuhononhon ibana tu godung parbabiatan? Jadi ninna rajai ma mangalusi: Hot do hata i, hombar tu uhum ni halak Madai dohot Persia, na so jadi ubaon.\n6:14 Dung i ninna nasida ma mangalusi rajai: Ia si Daniel, sahalak sian halak Jahudi angka na tarbuang i, ndang parduli ibana nang mida ho, ale rajanami, nang mida surat oraora na tiningtingkonmi; sai tong tolutolu hali di na sadari ibana martangiang.\n6:15 Jadi dung dibege rajai hata i, marsak situtu ma rohana, mutu ma rohana mamingkiri taringot tu si Daniel naeng paluaonna ibana, pola ro di hasusundut ni mata ni ari ibana mamingkiri angkal, naeng paluahon ibana nian.\n6:16 Dung i dirongom angka baoa i ma rajai, angka ninna ma mandok rajai: Ingkon boto ale rajanami, ia uhum ni halak Madai dohot Persia, molo adong surat oraora manang patik naung pinahot ni rajai, na so tupa be ubaon.\n6:17 Dung i didokkon rajai ma boanon si Daniel, jala timpalhononhon tu bagasan godung parbabiatan. Alai ninna rajai huhut mandok si Daniel: Sai dipalua Debatam na tongtong nioloanmi ma ho!\n6:18 Angkupni diboan halak ma sada batu, jala dipeakkon tu baba ni godung i, laos disahap rajai dohot tintinna, ro di tintin ni angka ulubalangna, asa unang adong na muba manang aha bahenon ni manang ise taringot tu si Daniel.\n6:19 Dung i mulak ma rajai laho masuk tu bagasna, laos so mangan sabornginna i, jala ndang diloas piltihon parhinaloan, laos so tarnono do matana.\n6:20 Dung i buha siang ari manogotna i, hehe ma rajai, jala hapogan laho mandapothon godung parbabiatan i.\n6:21 Jadi dung jonok ibana tu godung i, lungun ma suarana manjou si Daniel; didok rajai ma mandok si Daniel: O Daniel, naposo ni Debata na mangolu i! Beha tarpalua Debata na tongtong nioloanmi do ho sian angka singa i?\n6:22 Dung i ninna si Daniel ma mangalusi rajai: Sai mangolu ma ho, ale rajanami ro di salelenglelengna!\n6:23 Disuru Debatangku do surusuruanna na mangkuntam baba ni singa i, asa unang ahu dihahua, ala na lidang ahu jumpang di adopanna; di jolomi pe, ale rajanami, ndang huulahon hajahaton nanggo sada.\n6:24 Jadi las situtu ma roha ni rajai alani, didokkon ma taiton si Daniel tu ginjang sian bagasan godung i. Jadi ditait halak ma si Daniel tu ginjang sian bagasan godung i gabe ndang adong mahua agia aha jumpang di ibana, ala marhaposan ibana tu Debatana.\n6:25 Dung i didokkon rajai ma, ingkon boanon baoa angka na mangasungkon si Daniel; jadi ditimpalhon ma nasida tu bagasan godung parbabiatan i, ro di anaknasida dohot jolmanasida.Ndang dope tolhas nasida tu pantar ni godung i, nunga ditimbung singa nasida, jala diropuhi saluhut holiholinasida.\n6:26 Dung i manongos surat ma raja Darius tu saluhut angka bangso, houm dohot halak parpangkuling marragamragam, angka na maringan di sandok tano on, songon on do hatana: Sai martamba ma di hamu tua!\n6:27 Ia tonangku di hamu on do: Ingkon saluhut halak na masuk tu Debata ni si Daniel, ai ibana do Debata na mangolu i jala na tongtong ro di salelenglelengna, harajaonna pe ndang tagamon pesan, jala pamarentana hot do ro di salelenglelengna!\n6:28 Ibana do sipalua dohot sipangurupi, jala ibana mambahen tanda dohot halongangan di banua ginjang dohot di atas tano on. Ibana do paluahon si Daniel sian huaso ni singa i.\n6:29 Jadi lam marmulia ma si Daniel di bagasan harajaon ni si Darius dohot di bagasan harajaon ni si Sirus, halak Persia.\nBut I said, How shall I put thee among the children, and give thee a pleasant land, a goodly heritage of the hosts of nations? and I said, Thou shalt call me, My father; and shalt not turn away from me. Surely as a wife treacherously departeth from her husband, so have ye dealt treacherously with me, O house of Israel, saith the Lord. A voice was heard upon […]


19 Marathon Challenge! Marathon19 Challenge Free School Meals Update Primary Pentathlon Phonics Home Learning Update Teacher Phone Calls School Child Care Booking Form - w/c 4th May Isaac Newton Marathon19 challenge!! Padlets\nSchool Child Care Booking Form - w/c 27th April Free School Meals Update BBC Bitesize Lessons Free School Meals Update Free School Meals Update School Child Care Booking Form - w/c 20th April Free School Meals Update Free School Meals Applications School Child Care Booking Form - w/c 13th April\nGovernment guidance for supporting your children's education during coronavirus (COVID-19) can be found using the following link: https://www.gov.uk/guidance/supporting-your-childrens-education-during-coronavirus-covid-19


Bilangan 18 (TOBA)\nI. Patik taringot tu tohonan siradotan ni angka malim dohot halak Lepi 1-7. II. Parjambaran ni angka malim sian angka pelean dohot patumonaan 8-20. III. Ingkon jaloon ni halak Lepi saparsampulu sian nasa na niomo, lehonon ni halak Lepi muse saparsampulu sian na jinalonasida i tu malim 21-32\n1(I.) Dung i ro ma hata ni Jahowa tu si Aron: Ia ho dohot angka anakmu ro di pinompar ni amangmu rap dohot ho, ingkon tu hamu do manginona hajahaton dompak habadiaon, ingkon manginona tu ho dohot tu angka anakmu rap dohot ho hajahaton dompak hamalimonmuna.\n2Nang angka hahaanggim sian marga Lepi, marga ni amangmu, ingkon boanonmu do jumonok rap dohot ho, asa nasida mandongani ho dohot marhalado di ho; alai anggo ho dohot angka anakmu rap dohot ho ingkon di adopan ni undungundung panindangion i do.\n3Ingkon ringkotannasida do manumpak siradotanmu dohot siradotan di sandok undungundung i; alai ndang jadi jumonok nasida tu ulaula di inganan na badia, manang tu langgatan, asa unang rap mate, nang nasida nang hamu.\n4Ingkon mandongani ho do nasida, asa mangaradoti siradotan di undungundung parluhutan i di saluhut ulaon tu undungundung i; alai anggo halak sileban ndang jadi jumonok tu hamu.\n5Antong radoti hamu ma siradotan di inganan na badia i dohot siradotan di langgatan, asa unang be mangonai rimas na marpiarpiar tu halak Israel.\n6Jala ida ma, nunga Ahu mambuat halak Lepi, hahaanggimuna i sian tongatonga ni halak Israel; silehonlehon tu hamu do umbahen pinasahat nasida tu Jahowa, asa radotanna ulaon di undungundung parluhutan i.\n7Alai anggo ho dohot angka anakmu rap dohot ho, ingkon radotanmuna do hamalimonmuna i taringot tu saluhut ulaon di langgatan i dohot di bagasan, sahat tu rimberimbe i; ingkon radotanmuna do tohonan i, ai silehonlehon na hulehon do tu hamu tohonan hamalimonmuna i; alai manang ise halak sileban na ro jumonok, ingkon marutang hosa do.\n8(II.) Dung i ro muse hata ni Jahowa tu si Aron: Ianggo Ahu, ida ma, nunga hulehon tu ho angka pelean tatingan na tu Ahu hian siradotanmu; saluhut tahe na pinarbadiaan ni halak Israel, nunga hulehon bahen parjambaran tu ho dohot tu angka anakmu, gabe patik na hot ro di salelenglelengna.\n9On do tahe jambarmu sian na badia sahali, sian pelean api: Saluhut peleannasida, i ma saluhut peleannasida sipanganon dohot saluhut peleannasida pardosaan dohot saluhut peleannasida parsalaan, angka na binoannasida tu Ahu, i ma gabe na badia sahali di ho dohot di angka anakmu.\n10Ingkon di bagasan inganan na badia sahali do i panganonmuna; nasa baoa tahe, jadi do manganhon sian i, ingkon badia do i di ho!\n11Ingkon jambarmu huhut pelean tatingan silehonlehonnasida i, ro di saluhut pelean hian sian halak Israel; nunga hulehon angka i tu ho, tu angka anakmu dohot tu angka borum na rap dohot ho bahen patik na hot salelenglelengna; nasa na niuras di bagasan jabum jadi do manganhon sian i.\n12Nasa miak dohot anggur na dumenggan i ro di eme, angka patumonaanna i, silehononnasida hian tu Jahowa, nunga hulehon tu ho.\n13Nasa patumonaan sian gogo ni tanonasida i, siboanonna hian tu Jahowa, ingkon ho do nampunasa; manang ise na niuras di bagasan jabum, jadi do manganhon sian i.\n14Nasa naung hona harom di Israel, ingkon ho nampunasa.\n15Nasa buhabaju, sian nasa sibuk siboanonna hian tu Jahowa, nang sian jolma manang pinahan, ingkon ho nampunasa; alai tahe ingkon tobusonmu do anggo buhabaju sian jolma, dohot buhabaju sian pinahan na ramun pe ingkon tobusonmu do.\n16Anggo taringot tu partobusna, ingkon jolo marumur sabulan, asa jadi tobusonmu, hombar tu pangasammu, arga lima sekkel perak marguru tu sekkel di inganan na badia, i ma duapulu gera.\n17Alai anggo anak buhabaju ni lombu, manang birubiru manang hambing ndang jadi tobusonmu, ai angka na badia do i; jala mudarna i ingkon pistikkononmu do tu langgatan, jala tabotabona ingkon tutungonmu do i bahen pelean api, bahen uap na hushus di Jahowa.\n18Alai anggo sibukna, ingkon ho nampunasa, suang songon andora pelean tatingan i jala songon hae jolo siamun, ingkon ho nampunasa.\n19Saluhut pelean tatingan sian ugasan na badia, angka na tinating ni halak Israel di Jahowa, nunga hulehon tu ho, tu angka anakmu dohot tu angka borum na rap dohot ho bahen uhum na hot salelenglelengna, i ma sada parjanjian sira na hot salelenglelengna di adopan ni Jahowa, di ho dohot di pinomparmu rap dohot ho.\n20Dung i ro muse hata ni Jahowa tu si Aron: Ndang jadi maruli partalian ho di tanonasida i, manang margolat ho di tongatonganasida; ai Ahu do partalianmu dohot teanteanonmu di tongatonga ni halak Israel.\n21(III.) Alai anggo tu halak Lepi, ida ma, nunga hulehon saluhut parpuluan di Israel bahen teanteananna, bahen parjambaran upa ni ulaonnasida, na niulanasida i, tohonan di undungundung parluhutan i.\n22Dibahen i ndang jadi be jumonok anggo halak Israel tu undungundung parluhutan i, asa unang dapotan dosa, laos mate nasida.\n23Ingkon halak Lepi tahe mangaradoti ulaon tohonan di undungundung parluhutan i, ingkon manginona tu nasida hajahatonnasida i; patik na hot salelenglelengna do i ro di pinomparmuna, ndang jadi maruli partalian nasida di tongatonga ni halak Israel.\n24Ai parpuluan ni halak Israel, angka na tinatingnasida i tu Jahowa bahen pelean tatingan, nunga hulehon tu halak Lepi bahen partalianna; ala ni do umbahen naung hudok tu nasida: Ndang jadi maruli partalian nasida di tongatonga ni halak Israel.\n25Dung i ro ma hata ni Jahowa tu si Musa songon on:\n26Ingkon patolhasonmu do hatangkon tu halak Lepi: Molo dibuat hamu sian halak Israel parpuluan, angka naung hulehon tu hamu sian nasida bahen partalianmuna, ingkon tatingonmuna sian i pelean tatingan tu Jahowa, parpuluan tahe sian parpuluan.\n27Jala etongan do tu hamu pelean tatingonmuna i, hira songon eme sian pardegean jala songon anggur na marlobilobi sian pangilangan.\n28Ingkon songon i tatingonmuna huhut pelean tatingan tu Jahowa sian nasa parpuluanmuna, angka na binuatmuna sian halak Israel; pelean tatingan sisongon i tu Jahowa, ingkon lehononmuna do tu malim Aron.\n29Sian nasa silehonlehon tu hamu, ingkon tatingonmuna do pelean tatingan marragamragam di Jahowa, sian nasa na dumenggan disi, na tau parbadiaanna sian i.\n30Ingkon dohononmu ma tu nasida: Molo tatingonmuna na dumenggan i sian i, ingkon etongan do i tu halak Lepi, suang songon parbue na dapot sian pardegean dohot songon parbue na dapot sian pangilangan.\n31Jadi do huhut panganonmuna sian i di saluhut inganan, nang hamu, nang pinomparmuna i, ai upamuna do i, parjambaran sian ulaonmuna di bagasan undungundung parluhutan i.\n32Jala ndang dapotan dosa hamu marhite sian i, molo tatingonmuna sian i na dumenggan i bahen pelean tatingan, jala ndang jadi ramunanmuna ugasan naung pinarbadiaan ni halak Israel, asa unang mate hamu.


Jeremia 27 | Alkitab TOBA\n← Jeremia 28\nJeremia 26 →\n27:1 Di mula ni harajaon ni si Joiakim, anak ni si Josia, raja sian Juda, ro ma hata on tu si Jeremia sian Jahowa:\n27:2 Songon on do hata ni Jahowa tu ahu: Bahen ma di ho angka tali dohot auga jala ampehon tu tangkuhukmu.\n27:3 Dung i pantongoshon ma angka i tu raja sian Edom dohot tu raja sian Moab dohot tu raja ni halak Amon dohot tu raja sian Tirus dohot tu raja sian Sidon marhitehite tangan ni surusuruan, angka naung ro tu Jerusalem tumopot si Sedekia, raja sian Juda.\n27:4 Jala tonahononmu do tu nasida sidohononna tu tuannasida: Songon on do hata ni Jahowa Zebaot, Debata ni Israel, ingkon songon i dohononmuna tu tuanmuna i.\n27:5 Ahu naung jumadihon tano on, jolma i dohot pinahan angka na di tano on marhitehite hagogoonku na godang i dohot marhitehite tanganku na toltoli jala hulehon do i tu manang ise lomo ni rohangku.\n27:6 Nuaeng pe, nunga hupasahat saluhut angka luaton tu bagasan tangan ni si Nebukadnesar, raja sian Babel naposongki ro di binatang angka na di ladang i nunga hupasahat tu ibana, asa mangoloi patu di ibana.\n27:7 Jala ingkon mangoloi patu tu ibana do saluhut angka bangso i dohot tu anakna dohot tu pahompuna paima ro nang tingki ni tanona sandiri, dung i muse torop bangso dohot raja angka na balga papatu ibana.\n27:8 Dung i masa ma, ia adong bangso dohot harajaon na so mangoloi patu tu ibana, tu si Nebukadnesar raja ni Babel, jala na so paundukkon tangkuhukna tu auga ni raja ni Babel marlulu ma ahu tu bangso i marhitehite podang marhitehite haraparon dohot marhitehite begu antuk, ninna Jahowa, paima sun siap nasida hubahen marhitehite tanganna.\n27:9 Dibahen i unang patangitangi hamu angka panurirangangmuna manang angka pangarunding manang angka siparnipi di hamu manang angka sijujur parhalaan manang angka parsibalik mata, angka na mandok tu hamu songon on: Unang hamu mangoloi patu tu raja ni Babel.\n27:10 Ai sipaotooto do disurirangkon nasida tu hamu, asa mambahen dao hamu sian tanomuna, jala ahu mangonjar hamu, asa laos mago hamu di rohana.\n27:11 Alai anggo bangso na paunduk tangkuhukna jumalo auga ni raja ni Babel, jala mangoloi patu tu ibana, pahotonku ma ibana di tanona, ninna Jahowa, asa dipaulaula, jala maringan disi.\n27:12 Ia tu si Sedekia, raja sian Juda, huhatahon do hombar tu saluhut angka hata i songon on: Paunduk hamu ma tangkuhukmuna manjalo auga ni raja sian Babel huhut mangoloi patu di ibana dohot di bangsona, asa mangolu hamu.\n27:13 Boasa tagonan mate hamu, ho dohot bangsom, marhitehite podang marhitehite haraparon dohot marhitehite begu sorop, songon naung nilumbahon ni Jahowa hian tu bangso na so mangoloi patu tu raja sian Babel.\n27:14 Dibahen i unang patangitangi hamu hatahata ni panurirang, angka na mandok tu hamu songon on: Ndang tagamon patu hamu bahenon ni raja sian Babel! Ai sipaotooto do na sinurirangkonnasida tu hamu!\n27:15 Ai ndada ahu marsuru nasida, ninna Jahowa, manurirangi pe nasida marhitehite goarhu laho paotootohon do, asa ahu mangonjar hamu laos mago di rohana, nang hamu, nang panurirang i, angka na manurirangi tu hamu.\n27:16 Angkup ni ningku do tu angka panurirang dohot tu sandok bangso i: Songon on do hata ni Jahowa: Unang patangitangi hamu hatahata ni panurirangmuna, angka na manurirangkon tu hamu songon on: Ida ma, magira ma mulak boanon angka ulaula ni joro ni Jahowa sian Babel! Ai sipaotooto do na sinurirangkonnasida i tu hamu.\n27:17 Unang patangitangi hamu nasida! Tagonan hamu mangoloi patu tu raja sian Babel, asa mangolu hamu. Boasa tagonan huta on gabe parsiragongan?\n27:18 Alai molo tung panurirang nasida, jala molo adong hata ni Jahowa tu nasida, ua martangiang nian nasida tu Jahowa Zebaot, asa unang be tarboan ulaula angka na teba di bagasan joro ni Jahowa dohot di jabu ni raja sian Juda dohot di Jerusalem tu Babel.\n27:19 Ai songon on do hata ni Jahowa Zebaot taringot tu angka tiang dohot taringot tu tobat i dohot taringot tu angka sidegedegean dohot taringot tu pasipasi ni ulaula angka na teba di huta on.\n27:20 Angka na so binoan ni si Nebukadnesar, raja sian Babel, uju na binuangkonna si Jekonya, anak ni si Joiakim, raja ni Juda sian Jerusalem tu Babel rap dohot saluhut halak na raja sian Juda dohot Jerusalem.\n27:21 Ai songon on do hata ni Jahowa Zebaot Debata ni Israel taringot tu ulaula angka na teba dope di joro ni Jahowa dohot di bagas ni raja sian Juda dohot di Jerusalem.\n27:22 Ingkon luhutna i tarboan tu Babel, jala laos disi sahat ro di ari naung hubuhul panopoton di nasida, ninna Jahowa, laos ahu mamboan nasida mulak tu inganan on.


I RAJA-RAJA 21 - BIBLE & BUKU ENDE ONLINE\n21:1 Marumur sampulu dua taon dope si Manasse di na bangkit raja ibana, jala limapulu lima taon lelengna ibana mangarajai di Jerusalem; ia goar ni inana i ma Nai Hepsiba.\n21:2 Dung i diulahon rajai na sogo ni roha ni Jahowa, hombar tu biasbias angka na niulahon ni bangso parbegu, angka naung pinabali ni Jahowa nian maradophon halak Israel.\n21:3 Jala diulahi rajai paulihon joro parsantian, angka naung nilohaan ni si Hiskia, amana i, jala dipajongjong angka langgatan di Baal, jala dibahen sada sombaon Asera, suang songon na binahen ni si Ahab, raja sian Israel, jala marsomba ibana tu sandok parangan di langit, jala marpangoloion tusi.\n21:4 Jala dipajongjong angka langgatan di bagasan joro ni Jahowa, taringot tusi nunga pola didok Jahowa hian: Di Jerusalem do pahotonku Goarhu.\n21:5 Angkup ni, dipauli do angka langgatan di sandok parangan di langit di bagasan na dua alaman ni joro ni Jahowa.


JOHANNES 18 - BIBLE & BUKU ENDE ONLINE\n18:1 Jadi dung didok Jesus songon i, ruar ma Ibana rap dohot angka siseanna tu ipar ni aek Kidron. Adong ma disi sada porlak, tusi ma laho Ibana dohot angka siseanna i.\n18:2 Alai diboto si Judas siparjehe i do inganan i, ai jotjot do marpungu tusi Jesus dohot angka siseanna.\n18:3 Ia si Judas i, diarahon ma angka soldadu dohot angka naposo ni sintua ni malim, didapothon ma tusi, mantat sulusulu, palito dohot sinjata.\n18:4 Diboto Jesus do saluhut na naeng songgop tu Ibana, jadi ruar ma Ibana, didok ma tu nasida: Ise do na jinalahanmuna i?\n18:5 Gabe ninna nasida ma mangalusi Ibana: Jesus, halak Nasaret i do! Dung i ninna Jesus ma mandok nasida: Ahu do i! Alai dohot do si Judas siparjehe i jongjong di lambungnasida.\n18:6 Asa dung didok tu nasida: Ahu do i, sumurut ma nasida, angka martinggangan ma tu tano.\n18:7 Dung i diulahi ma manungkun nasida: Ise do na niluluanmuna? Jadi didok nasida ma: Jesus, halak Nasaret i do.\n18:8 Dung i ninna Jesus ma mangalusi: Nunga hupaboa tu hamu: Ahu do i. Asa molo Ahu dilului hamu, loas hamu ma laho angka on!\n18:9 Ai naeng do jumpang hata na nidokna i: Ndang adong na mago hubahen agia sada sian angka na nilehonmi tu Ahu.\n18:10 Ia si Simon Petrus marpodang do, i ma disintak jadi ditampulhon ma tu naposo ni sintua ni malim i, jadi dipisikkon ma pinggolna siamun; si Malkus do goar ni naposo i.\n18:11 Dung i ninna Jesus ma mandok si Petrus: Pasarung podangmi! Nda inumonku siinumon na nilehon ni Ama i tu Ahu?\n18:12 Dung i ditangkup angka soldadu dohot induknasida ro di angka naposo ni Jahudi ma Jesus, jala diihoti.\n18:13 Jadi ditogihon ma Ibana jumolo tu si Hannas, i ma simatua ni si Kayapas, sintua ni malim di na sataon i.\n18:14 I ma si Kayapas, naung mandok tu angka Jahudi: Dengganan do mate sada halak humongkop, bangso i.\n18:15 Alai diihuthon si Simon Petrus dohot sisean na sada nari ma Jesus. Na masitandaan sisean na sada i dohot sintua ni malim i, jadi bongot ma ibana rap dohot Jesus tu alaman ni malim i.\n18:16 Alai jongjong do si Petrus tartungkan balian di lambung pintu i. Jadi ruar ma sisean na sada i, na masitandaan dohot sintua ni malim i, mangkatai dohot boruboru sijaga pintu, gabe ditogihon ma si Petrus tubagasan.\n18:17 Dung i ninna boruboru sijaga pintu i ma mandok si Petrus: Nda ho sada sian angka sisean ni Halak an? Jadi didok ma: Ndang i ahu!\n18:18 Alai na jongjong do disi angka naposo dohot angka opas mansusudu di pansusuduan na niopannasida dibahen ngalina i. Jadi rap dohot nasida ma jongjong si Petrus disi mansusudu.\n18:19 Alai disungkun sintua ni malim i ma Jesus taringot tu angka siseanna dohot taringot tu podana i.\n18:20 Jadi dialusi Jesus ma ibana, ninna ma: Patar do hatangki di hatoropan. Na tongtong do Ahu mangajari nasailaon di bagasan parguruan nang di bagas joro pe, parpunguan ni saluhut Jahudi; ndang adong manang aha huhatahon marsibuni.\n18:21 Boasa Ahu disungkun ho? Nasida naung umbege hatangki, i ma sungkun! Ai diboto nasida do na huhatahon i.\n18:22 Dung didok Jesus songon i, dipastap sada opas na jongjong disi ma Ibana, huhut ma didok: Songon i do pangalusim di sintua ni malim i?\n18:23 Dung i ninna Jesus ma mangalusi ibana: Ia na hurang na hudok, hajongjongkon hurangna; alai anggo na hona do, boasa pastaponmu Ahu?\n18:24 Asa disuru si Hannas ma Ibana naung tinali i tu sintua ni malim si Kayapas.\n18:25 Laos na jongjong dope disi si Simon Petrus mansusudu, gabe didok nasida ma mandok ibana: Nda dohot do ho sada sian siseanna? Jadi mamorso ma ibana, ninna ma: Nda tung i ahu!\n18:26 Dung i didok sahalak naposo ni malim, sisolhot ni nampuna pinggol na pinisikkon ni si Petrus i ma: Nda huida ho rap dohot Ibana di porlak i?\n18:27 Jadi diporso si Petrus ma muse, dung i pintor martahuak ma manuk.\n18:28 Asa ditogihon nasida ma Jesus sian jolo ni si Kayapas tu kantor. Alai sogot ma i manogot i. Ndang na bongot anggo nasida tu kantor, asa unang tarsubang nasida laho manganhon Paska i.\n18:29 Gabe ruar ma si Latus mandapothon nasida, didok ma: Pangaluan dia do diboan hamu dompak Halak an?\n18:30 Dung i ninna nasida ma mangalusi: Aut unang sibahen na jahat Halak on, ndang tagamon pasahatonnami Ibana tu ho.\n18:31 Gabe ninna si Latus ma mandok nasida: Boan hamu ma Ibana, uhumi hamu ma Ibana marguru tu adatmuna. Alai ninna angka Jahudi ma mandok ibana: Ndang jadi pusaonnami manang ise.\n18:32 Jumpang ma disi na nidok ni Jesus, uju pinaboana i hian pangalaho ni parmatena.\n18:33 Jadi dibongoti si Latus muse kantorna, dijou ma Jesus, didok ma tu Ibana: Atehe, Ho do raja ni Jahudi?\n18:34 Ro ma alus ni Jesus: Na sian roham do na nidokmi, manang na nidok ni halak do i tu ho taringot tu Ahu?\n18:35 Gabe dialusi si Latus ma: Ai halak Jahudi do ahu? Bangsomi dohot angka sintua ni malim i do pasahathon Ho tu ahu. Aha do na binahenmu?\n18:36 Jadi dialusi Jesus ma: Ndang sian portibi on harajaonku. Aut sian portibi on harajaonku, ndang tarbahen so mangalo angka naposongki, asa unang sahat Ahu tu angka Jahudi, alai ndang sisongon i harajaonki.\n18:37 Dung i ninna si Latus ma mandok Ibana: Asa raja do Ho? Jadi ninna Jesus ma mangalusi: Songon na nidokmi ma tutu. Raja do Ahu! Umbahen na tubu Ahu jala umbahen na ro Ahu tu portibi on, asa huhatindangkon hasintongan i. Ganup na sian hasintongan i tangihonon ni i do soarangku.\n18:38 Jadi ninna si Latus ma mandok Ibana: Aha ma i, hasintongan i? Jadi dung didok sisongon i, ruar ma ibana muse manopot angka Jahudi mandok tu nasida: Ndang jumpang ahu manang dia salana.\n18:39 Alai tahe, somal hupalua sada halak tu hamu jumpa Paska i. Anggo na lehet di rohamu, hupalua ma raja ni Jahudi i tu hamu?\n18:40 Gabe dijouhon nasida ma muse: Unang Ibana; si Barabas ma! Alai partodos do anggo si Barabas.\nLabel: Alkitab Bahasa Batak, JOHANNES, Padan Na Imbaru


Nehemia 9 | Alkitab TOBA\n← Nehemia 10\nNehemia 8 →\nAugust 19, 2008 · 21:22\n9:1 Tole paduapuluopatarihon di bulan i marluhut ma halak Israel, asa marpuasa jala maruloshon tangki huhut mambahen tano tu atas ulunasida.\n9:2 Nunga dipapulik hian anggo pinompar ni Israel sian sandok halak sileban, laos jongjong nasida huhut manopoti dosanasida sandiri dohot hajahaton angka na niula ni ompunasida i.\n9:3 Dung i hehe ma nasida jongjong di hajongjongannasidai, huhut manjaha nasida di bagasan buku patik ni Jahowa, Debatanasida i, pola sansuhi ari lelengna jala sansuhi ari nari sai didatdati nasida manopoti dosana dohot martangiang tu Jahowa, Debatanasida i.\n9:4 Dung i hehe ma laho jongjong tu hajongjongan ni halak Lepi: Si Jesua, si Bani, si Kadmiel, si Sebania, si Buni, si Serebia, si Bani dohot si Hanani, marsoara na gogo ma nasida mangangguhi tu Jahowa, Debatanasida i.\n9:5 Ro muse hata ni halak Lepi: Si Jesua, si Kadmiel, si Bani, si Hasabneya, si Serebia, si Hodia, si Sebania dohot si Petahia mandok: Hehe ma hamu, puji hamu ma Jahowa, Debatamuna i sian salelenglelengna, ro di salelenglelengna! Ingkon pujion ni halak ma Goar ni hamuliaonmu, na tumimbul tahe sian nasa parendeon dohot pujipujian ni halak.\n9:6 Sasada Ho do Debata, ale Jahowa! Nunga ditompa Ho langit ni langitan, rap dohot sandok paranganna, nang tano on ro di nasa na di atasna, tole laut ro di nasa isina; laos Ho do pangoluhon saluhutna i, jala sandok parangan di langit i marsomba tu Ho.\n9:7 Ho do Debata, ale Jahowa, naung mamillit si Abraham, jala naung manogihon ibana ruar sian Ur di Kasdim, jala nunga dibahen Ho goarna si Abraham.\n9:8 Jala nunga jumpang Ho rohana marsihohot di adopanmi jala nunga marpadan Ho dohot ibana, lehononmu tano ni halak Kanaan, Het i, Amori, Perisi, Jebusi, Girgasi marbasabasahon tu pinomparna; jala nunga dipasintong Ho angka bagabagami, ai na bonar do Ho.\n9:9 Jala nunga marpanatap roham mida pardangolan na niae ni ompunami di Misir, jala nunga ditangihon Ho angguhangguknasida di lambung laut arung.\n9:10 Jala nunga dipatupa Ho angka tanda dohot halongangan mangalo Firaun dohot sude angka naposona ro di sandok bangso isi ni tanona; ai nunga ditanda Ho jungkatna dompak nasida, gabe tarbarita Goarmu dibahen Ho, songon na andar sadarion.\n9:11 Nunga dipatolak Ho laut i di adopannasida, asa taripar nasida mardalan di na mahiang di tongatonga ni laut i, alai anggo halak na mangeahi nasida nunga disampathon Ho tu bagasan lung, hira sada batu tu bagasan aek angka na doras.\n9:12 Jala nunga ditogihon Ho nasida marhite sian ombun na marsijongjong ia arian, jala marhite sian api na marsijongjong ia bornginna i, asa manulu dalan sidalanannasida i.\n9:13 Nunga turun Ho tu atas dolok Sinai, jala nunga mangkatai Ho dohot nasida sian banua ginjang, jala nunga dilehon Ho tu nasida uhum angka na tigor dohot angka patik hasintongan, aturan dohot tona, angka na denggan i.\n9:14 Jala nunga dipabotohon Ho tu nasida ari Sabbatmu na badia i, jala nunga ditonahon Ho tu nasida angka tona, aturan dohot patik marhite sian pamangan ni si Musa naposom.\n9:15 Jala nunga dilehon Ho tu nasida sagusagu sian banua ginjang, uju anturaparon nasida; jala nunga diparuar Ho aek sian dolok batu pasombu uasnasida i, jala nunga marbagabaga Ho tu nasida, asa bongot nasida manean tano i, nunga pola dipatoltol Ho tanganmu maruari, ingkon lehononmu tano i tu nasida.\n9:16 Alai marisuang marroha hajungkaton do ompunami jala dipajogal tangkuhukna, jala ndang ditangihon nasida angka tonami.\n9:17 Lam dijua nasida do manangihon, jala ndang diingot nasida halongangan angka naung binahenmu tu nasida, dipajogal nasida tangkuhukna, pola dipabangkit sahalak ihutan naeng mulak uju manggunturi nasida tu parhatobanannasida i. Alai anggo Ho, ale Debata, marpamuati do roham, parasi roha jala pardengganbasa do Ho, lambat tarrimas jala parasi roha godang, jala ndang ditadingkon Ho nasida.\n9:18 Atik pe dibahen nasida di nasida sada lombu tuangan, huhut didok: On do Debatam, naung manogihon ho ruar sian Misir, asa mambahen gasip godang.\n9:19 Alai laos so olo anggo Ho manadingkon nasida di halongonan sian asi ni roham angka na godang i; ia ombun na marsijongjong ndang meret sian lambungnasida arian, laho manogihon nasida di tongan dalan; api na marsijongjong pe songon i bornginna i, manulu dalan sidalanannasida i.\n9:20 Angkup ni nunga dibasabasahon Ho tu nasida Tondim na denggan i, marrohaihon nasida, jala ndang diontok Ho mannamu sian pamangannasida, jala nunga dilehon Ho tu nasida aek pasombu uasnasida i.\n9:21 Pola opatpulu taon lelengna diparmudumudu Ho nasida di halongonan, asa unang hurangan nasida; ulosnasida pe ndang olo buruk jala patnasida ndang olo marpurapura.\n9:22 Jala nunga dibasabasahon Ho tu nasida angka harajaon dohot bangso, jala nunga disagisagihon Ho tu nasida angka i sahat ro di partalpahan, asa nasida manoluk tano ni si Sihon dohot tano ni raja sian Hesbon dohot tano ni si Og, raja sian Basan.\n9:23 Jala nunga dipatorop Ho anaknasida, songon bintang angka na di langit, jala nunga diboan Ho nasida sahat tu tano naung pinarbagabagami hian tu angka ompunasida, ingkon bongotanna jala teanonna.\n9:24 Jadi nunga bongot angka anaknasida i tu tano i, jala nunga ditean nasida; jala nunga dipatunduk Ho maradophon nasida halak isi ni tano i, halak Kanaan i, jala nunga dipasahat Ho nasida tu bagasan tangannasida i, nang rajanasida, nang angka bangso ni tano i, asa bahenonna tu nasida guru lomo ni rohanasida.\n9:25 Nunga dipapatu nasida huta angka na gonting i dohot tano bosar, jala disoluk bagas angka na gok arta marragamragam, tole sumur angka na nidakdak, porlak anggur, porlak ni hau jetun dohot hau na marparbue, tau sipanganon mansai godang, gabe mangan nasida maradu bosur jala mokmok, gabe mangolooloi hisapna nasida marhite sian denggan ni basam na godang i.\n9:26 Hape lam jungkat nasida jala manggunturi mangalo Ho jala dibolongkon patikmi tu pudi ni tanggurungnasida, lam dibunui muse panurirangmu, angka na manindangi dompak nasida, naeng manogihon nasida mulak nian tu Ho, asa mambahen angka gasip godang.\n9:27 Ala ni nunga dipasahat Ho nasida tu bagasan tangan ni musuna, angka na pasipalsipal nasida. Alai ia dung hagogotan nasida mangangguhi ma nasida tu Ho, gabe ditangihon Ho nasida sian banua ginjang, jala hombar tu asi ni roham angka na godang i dilehon Ho tu nasida halak silehon tua, angka na paluahon nasida sian tangan ni musuna.\n9:28 Alai ia dung marhasonangan nasida, mangulahi muse nasida mangulahon sogo ni roham, gabe dipasombu Ho nasida di bagasan tangan ni musunasida, asa diparhatoban nasida. Dung i mulak muse rohanasida i, ma nasida tu Ho, gabe ditangihon Ho jadi ditangihon Ho nasida sian banua ginjang, jala dipalua Ho nasida hombar tu asi ni roham angka na godang i mansai jotjot.\n9:29 Dung i disuru Ho muse suruanmu mangapoapoi nasida, asa mulak rohanasida tu patikmu. Alai lam jungkat nasida marroha jala ndang ditangihon angka tonami, sai didatdati do mardosa dompak patikmi, angka na tama patupaon ni jolma nian, asa mangolu ibana; hape lam dipaholang nasida abaranasida i, jala dipajogal tangkuhukna, jala ndang olo nasida manangihon.\n9:30 Hape pola leleng situtu sai dipaanjuanju Ho nasida, jala marsipaingot Ho tu nasida marhitehite Tondim, marhite sian pamangan ni angka panurirangmu; alai ndang diparateatehon nasida. Ala ni do umbahen dipasahat Ho nasida tu bagasan tangan ni angka bangso marluatluat.\n9:31 Alai binahen ni asi ni roham angka na godang i, ndang laos sun siap nasida dibahen Ho, jala ndang ditadingkon Ho nasida. Ai Debata parasi roha jala pardengganbasa do Ho!\n9:32 Nuaeng pe, ale Debatanami! Ho do Debata na timbul sahali, na sun hinagogo, jala na songkal, na tongtong marningot parjanjian dohot asi ni roha! Unang lea roham mida sude pardangolan, angka na mangonai tu hami, tu rajanami, tu induknami, tu malimnami, tu panurirangnami, tu ompunami dohot tu sandok bangsom, olat ni tingki ni angka raja sian Assur rasirasa sadarion.\n9:33 Alai tutu na bonar do anggo Ho, taringot tu sude naung mangonai tu hami, ai na mangulahon hasintongan do anggo Ho, alai na mangulahon hajahaton do anggo hami.\n9:34 Angka rajanami pe dohot induknami, malimnami dohot ompunami ndang diulahon angka patikmi, jala ndang diparateatehon nasida angka tonami dohot panindangionmi, angka naung hinatindangkonmu tu nasida.\n9:35 Hape anggo nasida ndang marpangoloion tu Ho di bagasan harajaonnasida i dohot di denggan ni basam na godang i, naung nilehonmu tu nasida dohot di bagasan tano na lambas dohot na lunak, naung nilehonmu tu nasida, jala ndang dipauba nasida rohanasida i sian parulaonnasida angka na roa i.\n9:36 Ida ma, ala ni hatoban do hami nuaeng di bagasan tano, naung binasabasahonmu tu ompunami, asa panganonna nian parbuena dohot gogona, hape ida ma, hatoban do hami balik disi.\n9:37 Jala gogo ni tano i ganda do di raja, angka naung pinabangkitmu gumomgom hami ala ni dosanami, jadi guru lomo ni rohanasida do gumomgom dagingnami dohot dorbianami, tung na marhagogotan godang do hami.\nFiled under 1 Padan Na Robi, 16 Nehemia\nTagged as Nehemia